Šta donosi postupak objedinjene procedure elektronskim putem - GRENEF\nIshodovanje neophodne dokumentacije za izgradnju, dogradnju ili rekonstrukciju objekta decenijama unazad bila je opterećena zastarelim sistemom, nepotrebno nedefinisanim rokovima i brojnim otežavajućim faktorima.\nReforma koja nastupa 2015. godine, sa izmenama i dopunama Zakona o planiranju i izgradnji, donosi nam postupak objedinjenje procedure elektronskim putem sa ambicijom da reši situaciju sa pribavljanjem neophodne dokumentacije u postupku izgradnje, dogradnje ili rekonstrukcije objekta.\nPuna primena postupka objedinjenje procedure elektronskim putem kreće početkom 2016. godine i donosi niz novina koje dobrim delom olakšavaju i pomažu u bržoj realizaciji postupaka koji se provode u okviru objedinjene procedure.\nŠta je to objedinjena procedura? I na koju vrstu postupaka se odnosi?\nPre svega, objedinjena procedura je skup postupaka i aktivnosti koje sprovodi nadležna služba u vezi sa izgradnjom, dogradnjom ili rekonstrukcijom objekta.\nPored toga, ovom procedurom obuhvaćen je postupak izvođenja radova, kome prethodi izdavanje lokacijskih uslova, izdavanje građevinske dozvole, odnosno rešenje prema članu 145. Zakona o planiranju i izgradnji.\nZatim, tu je i postupak prijave radova, pribavljanje saglasnosti na tehničku dokumentaciju, izdavanje upotrebne dozvole, pribavljanje uslova za projektovanje, kao i priključenje objekta na infrastrukturu.\nPored svega navedenog, moguće je u elektronskom postupku, pribaviti isprave i druga dokumenta koje izdaju imaoci javnih ovlašćenja, a uslov su za izgradnju objekta.\nOvo je najkraći mogući uvod i pojašnjenje objedinjenje procedure.\nProcedura za izdavanje građevinske dozvole\nPojašnjenje je svakako neophodna investitorima koji imaju iskustva sa pribavljanjem dokumentacije, a naročito investitorima koji prvi put planiraju izgradnju (važi za sve vrste izgradnje, počev od kuće pa do zahtevnijih objekata poslovnog karaktera).\nVeoma je važno napomenuti da su ovom procedurom sada obuhvaćeni i radovi na sanaciji i adaptaciji objekata i enterijera, kao i razni oblici promene namene objekata, kao i razdvajanje i spajanje stambenih ili poslovnih jedinica.\nPored toga, koji se poslovi mogu realizovati putem objedinjenje procedure, neophodno je znati i kako funkcioniše ovaj postupak.\n// Centralna evidencija objedinjenih procedura je jedinstvena, javna elektronska baza podataka koja se vodi u okviru APR-a (agencija za privredne registre) gde se nalaze objedinjeni podaci, akta i dokumenti svih registara objedinjenih procedura na teritoriji Republike Srbije.//\nSva razmena podnesaka, akata i dokumenata u objedinjenoj proceduri između podnosioca zahteva i nadležnog organa, kao i između nadležnog organa i imaoca javnih ovlašćenja obavlja se elektronskim putem.\nSva dokumenta, akta i projekti koji se dostavljaju putem elektronske procedure dostavljaju se u formi elektronskog dokumenta PDF, DWG ili DWF formata obavezno potpisana kvalifikovanim elektronskim sertifikatom (elektronskim postupkom).\nU zavisnosti od zahteva koji pokrećete dostavljate odgovarajuću dokumentaciju i projekte, a takođe imate mogućnost i usaglašavanja zahteva. Usaglašavanje zahteva podrazumeva da, ukoliko ste prilikom prvog zahteva propustili da priložite ili popunite tražene informacije, u roku od 30 dana možete dostaviti podatke ili dokumenta koja ste propustili.\nKompletan put dokumentacije podnosilac zahteva može pratiti kroz elektronsku proceduru, a sve važne informacije pristižu na meil koji ste predvideli za komunikaciju sa opštinskom službom i to je najvažnija prednost elektronskog postupka.\n// Još jedna važna prednost je da su sada definisani rokovi za dostavu informacija i dokumenata u okviru procedure. Značajno se štedi vreme za komunikaciju i pribavljanje sve neophodne dokumentacije.//\nKoliki je značaj reforme sistema i izdanja neophodne dokumentacije elektronskim putem vreme će tek pokazati.\nDosadašnja iskustva svakako idu u prilog efikasnijem obavljanju postupaka kroz ovaj sistem i boljoj i bržoj komunikacija unutar sistema.\nSistem je veoma jednostavan za korišćenje, a pristup sistemu je moguće ostvariti kreiranjem korisničkog naloga na portalu građevinske dozvole.\nUkoliko su vam potrebna dodatna pojašnjenja u praćenju procedure, svakako nam se obratite za pomoć.\n21000 Novi Sad, ul. Pasterova br. 6


Vremenska prognoza za 3. septembar (ponedeljak) | (Vesti - 02. 09. 2018) Subotica.com\nVremenska prognoza za 3. septembar (ponedeljak)\n02.09.2018. u 00:00h\nTokom sutrašnjeg dana, temperatura će se kretati u rasponu od 19 do 28 stepeni, a duvaće slab, pretežno jugoistočni vetar, brzinom do 5 metara u sekundi. Dan će obeležiti delimično oblačno vreme, uz mogućnost padavina u poslepodnevnim časovima.\nJutarnje časove obeležiće delimično oblačno vreme, s temperaturom od 20 stepeni. Tokom poslepodnevnih časova mogući su kratkotrajni pljuskovi, a najviša dnevna temperatura iznosiće 28 stepeni. Duvaće slab, pretežno jugoistočni vetar, brzinom do 5 metara u sekundi. Tokom noći se očekuju obilnije padavine, koje će temperaturu spustiti na najnižih 19 stepeni.\nNarednog dana (utorak) očekuje se promenljivo vreme, uz smenu kišnih i sunčanih intervala. Najviša dnevna temperatura iznosiće 25 stepeni, a duvaće slab, pretežno jugozapadni vetar, brzinom do 3 metra u sekundi.\npre 3 časova i 20 minuta\npre 11 časova i 40 minuta


Rasplet u Kragujevcu: Štrajkači Fijata imaju nove zahteve, odgovor Vlade im je hladan tuš - 18.07.2017, Sputnik Srbija\nVlada Srbije će nastaviti da se bori za radna mesta u „Fijatu“, ali sumnja u dobre namere Štrajkačkog odbora, koji traži da im Vlada garantuje neto zaradu od... 18.07.2017, Sputnik Srbija\n11:53 18.07.2017 (Osveženo: 12:04 18.07.2017)\nZbog toga poziva na razgovor i ističe da je tu za radnike, ali ne i za Štrajkački odbor, ali da Vlada svakako neće odustati od „Fijata“.\nBrnabićeva je danas na konferenciji za novinare, a posle sastanka sa HBIS grupom, rekla da će se Vlada za „Fijat“ boriti kao što se borila za Železaru Smederevo, ali da Štrajkački odbor traže nemoguće, odnosno ono što Vlada ne može da ispuni.\n„Vlada zakonski ne može da garantuje da minimalna neto zarada bude 45.000 dinara“, pojasnila je premijerka.\nDodala je da su štrajkači ispostavili Vladi i novi zahtev, a to je da dobiju 20.000 dinara kao naknadu što su štrajkovali, što je, kaže, takođe nemoguće ispuniti.\nBrnabićeva ističe da bez obzira na sve ostaje spremna za razgovore sa radnicima, kada god oni odluče.\nPodsetila je takođe da je uspeh u Železari Smederevo jasna poruka i rukovodstvu „Fijata“ — da Vlada neće odustati kao što nije odustala ni od Železare.\n„Smederevo je fantastičan primer da u Vladu treba da se veruje i da će ona obećanja ispuniti i da će zaleći za svoje radnike. I kada niko ne veruje u budućnost, Vlada veruje“, poručila je Brnabićeva.\nNavodeći da je sa Štrajkačkim odborom razgovarala kad god su hteli, da se to dešavalo i iza ponoći, Brnabićeva je primetila da je nekorektno što se nakon toga pojavilo saopštenje tog istog odbora o tome kako Vlada razgovara sa radnicima preko medija.\n„I tu smo bili tolerantni, oćutali smo i dali novu šansu“, rekla je premijerka te poručila da upravo zato sada hoće da razgovara sa radnicima.\nVlada je, kako je napomenula, pristala da radnicima izađe u susret u vezi sa svim zahtevima, ali ne može da garantuje koliki će biti procenat povećanja plata, zbog čega se ona pita postoji li dobra namera u potezima štrajkača.\nPodseća, naime, da su sindikati vodili pregovore od 9. do 21. juna o novom kolektivnom ugovoru, te da su ih sami napustili i odlučili da počnu štrajk.\nPodseća i da se jedan sindikat nije ni odazvao na razgovor sa Vladom niti je dao bilo kakvo objašnjenje.\nTakođe, dodaje, „Fijat“ njoj ranije nije dozvolio da uđe u pogone fabrike u Kragujevcu, sa obrazloženjem da su radnici besni.\n„Hajde da pregovaramo. Tu sam za radnike i noću i vikendom, ne za Štrajkački odbor, pošto sa njima komunikacija nije u najboljoj nameri“, rekla je Brnabićeva, zaključivši da joj se čini da nije postojala vlada koja je tako iskreno i otvorenog srca radila na očuvanju radnih mesta.


SKOKO: Posebno se posvetiti obrazovanju i znanju- profesionalizam mora biti imperativ | Hercegovina Press\nSKOKO: Posebno se posvetiti obrazovanju i znanju- profesionalizam mora biti imperativ\nPredsjednik Socijalističke partije Petar Đokić istakao je na tribini u Foči da se socijalisti odlučno bore da započne izgradnja Hidroelektrane „Buk Bijela“ na rijeci Drini, kao velikog razvojnog potencijala.\nĐokić je naveo da se privode kraju pripreme za raspisivanje tendera za izbor partnera koji će za potrebe „Elektroprivrede Republike Srpske“ izgraditi „Buk Bijelu“ na koju se čeka 40 godina.\n„Došlo je vrijeme da počnemo sa realizacijom tog velikog projekta. Poslije toga, zajedno sa Srbijom, gradimo još dvije hidroelektrane, `Foču` i `Paunce` i to će biti najbolji znak da Hercegovinu i Srpsku vezujemo sa Srbijom i da Drinu koristimo na najbolji način“, istakao je Đokić.\nMaksim Skoko, nosilac liste za Narodnu skupštinu Republike Srpske rekao je da će socijalisti će osim u dijelu izgradnje novih elektroenergetskih objekata posebno posvetiti obrazovanju i znanju kao jednom od stubova na kojima počiva Republika Srpska.\n“Za nas je osim patriotizma i profesionalizam nešto što smatramo jednim od temelja na kojima Srpska može opstajati i trajati. To je posebno važno naglasiti u ovom gradu u kome je jedan moj zemljak pokojni profesor Boriša Starović ostavio dubok trag i tresirao put mnogim generacijama akademskih građana, koji već jesu, i koje će tek biti nosioci promjena i društveno političkog života Republike Srpske” istakao je Skoko.\nKandidat za poslanika u Narodnoj skupštini Republike Srpske u Izbornoj jedinici šest Slađana Blagojević iz Foče rekla je da socijalisti u Hercegovini očekuju siguran mandat.\n„Bavićemo se ekonomskim razvojem Hercegovine, jer smatramo da ova regija može i treba bolje, jer to narod Hercegovine zaslužuje. Naše najave izbornog rezultata potvrdiće se 8. oktobra, kada ćemo u Foči proslaviti izbornu pobjedu“, istakla je Blagojevićeva.\nNosilac liste za parlament BiH u Izbornoj jedinici tri Jakov Galić iz Zvornika rekao je da bez socijalista neće moći da bude formirana vlada Srpske, te da će ova stranka imati i predstavnike na nivou BiH.\n„Imamo jasan program kada je riječ o socijalnoj politici, a ona se temelji na socijalnoj jednakosti i razvoju svih sfera društvenog života. Moramo podići ekonomiju, a imamo dovoljno kvalitetnih kadrova koji će odmah nakon izbora krenuti u analize, na osnovu kojih će biti koncipiran dugoročni program kvalitetnijeg razvoja“, naveo je Galić.


Naša politika - da budemo uz Berlin\nPredsednik Vlade Srbije Aleksandar Vučić poručio je danas da je počastvovan pozivom kancelarke Angele Merkel da poseti Nemačku i poručio da Srbija želi da bude pouzdan saveznik Nemačke.\n09.06.2014. - 12:33h\nKao predstavnici Srbije ponašaćemo se "odgovorno ozbiljno" i ono što smatramo našom najvažnijom porukom jeste da će Srbija biti pouzdan saveznik Nemačkoj, rekao je Vučić na konferenciji za novinare u Vladi Srbije uoči njegove posete Nemačkoj 11. juna.\n"Teško je imajući u vidu snagu Srbije i Nemačke, ali želja je Srbije i to govorimo bez stida, da bude saveznik Nemačke, što ranije Srbija nije umela i nije znala. To je ste poltiika Vlade Srbije i politika ove zemlje. To je važno za našu zemlju u političkom, ekonomskom i svakom drugom smislu", rekao je premijer, dodavši da bi svako želeo da bude prijatlej i saveznik Nemačke.\nUšli smo u proces iza koga nema povratka\nPremijer je izjavio da je Srbija ušla u proces reformi iza kojeg nema povratka nazad i da kašnjenja u tom procesu mogu biti 10 do 15 dana ali da neće biti suštinskih kašnjenja.\nVucić je rekao da smo mnogo vremena izgubili u prethodnom periodu zarad političkih poena i igara i ponovio da će Srbija do 2018, ispuniti sve uslove za ulazak mu EU a da je onda na Nemačkoj i drugim zemljama EU da odluče da li ćemo i kad biti članica Unije.\nOn je naveo da očekuje da će razgovori biti otvoreni i da je ono na šta Srbija može da se osloni to da su rad i dela ono šta ćemo ostaviti za sobom i da će upravo to govoriti koliko smo pouzdani.\nVučih je kazao i da će se Merkelovoj zahvaliti na pomoći koju je Nemačka do sada uputila za pomoć ugroženima u poplaviama, da očekuje da će stići još pomoći i da je o tome već razgovarao sa nemačkom kancelarkom ali i da će zamoliti da nam pomogne u razvojnim planovima za opštine nastradale u katastrofalnim poplavama.\nMoramo da pojačamo privrednu aktivnost u tim opštinama i tu nam treba pomoć, dodao je premijer.\n"Ima jedna stvar kojom mi možemo Nemačkoj da pomognemo a to je garancija za stabilnost na zapadnom Balkanu", istakao je Vučić i dodao da će se Srbija ponašati odgovorno kao i do sada.\nPosle Merkelove Barozo, srpsko-nemački biznis forum...\nPremijer Vučić najavio je da će tokom juna i jula imati čitav niz sastanaka sa premijerima više evropskih zemalja i drugim zvaničnicima, a da će u Srbiju 29. juna doći predsednik Evropske komisije Žoze Manuel Barozo.\n"Jun i početak jula biće meseci spoljnopolitičkih aktivnosti kakvih nije bilo u toku poslednje decenije. Za nas je naravno najvažniji susret sa nemačkom kancelarkom Angelom Merkel", rekao je Vučić.\nPremijer je kao jedan od najvažnijih događaja u narednom periodu označio srpsko-nemački biznis forum 30. juna koji će otvoriti sa nemačkim ministrom spoljnih poslova Frank Valterom Štajnmajerom.\nOn je, takođe, najavio da će 3. jula boraviti u Parizu gde će se sastati sa francuskim premijerom Manuelom Valsom, da će u Rumuniji boraviti u dvodnevnoj poseti tokom koje će razgovarati sa rumunskim premijerom, kao i sa premijerima Gruzije, Moldavije, Češke i Slovačke koji će se tamo naći.\nOčekuju ga takođe i susreti sa premijerima iz zemalja regiona - slovenačkom premijerkom Alenkom Bratušek, mađarskim premijerom Viktorom Orbanom. Očekuje se i održavanje zajedničkih sednica vlada sa tim zemljama.\n"Sutra će u Beogradu boraviti šef turske diplomatije Ahmet Davutoglu, a posle njega i ruski ministar spoljnih poslova Sergej Lavrov. I sa njima ću takođe razgovarati", rekao je Vučić.\nPremijer Srbije je još rekao da će u narednom periodu biti otvoreno još nekoliko fabrika - stranih investicija.\nO Južnom toku - Za sada sve teče kao što je planirano\nVučić je rekao, nakon izjave potpredsednice Vlade Zorane Mihajlović da će Srbija morati da odloži početak izgradnje Južnog toka u Srbiji posle odluke Bugarske o suspenziji, da za Srbiju teče sve kao što je i planirano a da će eventualno drugačiju odluku doneti samo Vlada Srbije.\n"Takvu odluku donosi Vlada a Vlada nije zasedala. Za nas teče sve kao što je i planirano, ako bude bilo kakvih promena Vlada će doneti odluku i bićete o tome obavešteni", rekao je Vučić.\nOn je, međutim, dodao da bi voleo da postoji više strpljenja u donošenju odluka kao što je ova.\nZakon o radu sledeće nedelje u skupštini\nPremijer je najavio je da će Zakon o radu već sledeće nedelje ući u skupštinsku proceduru.\n"Nema čekanja niti stajanja niti će se išta odlagati", poručio je Vučić.\nJunake ne zaboravljamo, narednih 100 godina mira\nPremijer Vučić rekao je povodom obeležavanja 100-godišnjice od izbijanja Prvog svetskog rata da Srbija nema pravo da zaboravi svoje junake i velika dela iz prošlosti, ali da se nada da će narednih sto godina biti godine mira.\nOn je najavio da će sutra razgovarati sa predsednikom Republike Srpske Miloradom Dodikom, a da će o obeležavanju te godišnjice u petak biti održan sastanak na kojem će pored njega i Dodika biti i režiser Emir Kusturica, i ministri kulture i spoljnih poslova - Ivan Tasovac i Ivica Dačić.\n"Srbija se ne stidi svoje prošlosti, već se ponosi", poručio je Vučić, napomenuvši da je Srbija u svetu poznata ne samo po Novaku Đokoviću, već i da je svojevrsni šampion u broju ratova.\n"Nadam se da ćemo u Srbiji u budućnosti imati 100 godina mira, da će Srbija biti ekonomski uspešna, a da ćemo za decu obezbediti dobru budućnost", zaključio je Vučić.\nNikolić obavlja dužnosti u skladu sa Ustavom\nVučić je rekao da predsednik Srbije Tomislav Nikolić obavlja svoje dužnosti u skladu sa Ustavom, uključujući i predstojeću posetu Beogradu beloruskog predsednika Aleksandra Lukašenka.\nUpitan da prokomentariše to što će se Nikolić sastati sa Lukašenkom u istom danu kada će on razgovarati sa nemačkom kancelarkom Angelom Merkel, što prema pisanju medija predstavlja podrivanje njegove posete, odgovorio je:\n"Tomislav Nikolić obavlja svoje predsedničke dužnosti u skladu sa Ustavom. Ja ću tada biti u Nemačkoj dva dana i to je sve što mogu da kažem", rekao je Vučić.\nnemačkaangela merkelAleksandar Vučić\nSpijunski avion SAD presreo ruskog lovca iznad Ohotskog mora\nPreminuo dečak koji se na bazenu onesvestio pri skoku\nPrešlo 40; sunce prži gradove Srbije\nKorona brojke po gradovima; najviše zaraženih u Beogradu\nTroicki ostao bez Vimbldona i završio karijeru\nVojvodina dobila pojačanje iz Partizana


Skulptura “Miloša Obilića” pozajmljena, adekvatno se čuva – DnevniZurnal\nSkulptura “Miloša Obilića” pozajmljena, adekvatno se čuva\nby admin 10/02/2022, 13:27 1.8k Views\nMinistarstvo kulture i informisanja Srbije saopštilo je, povodom navoda u medijima o skulpturi “Miloša Obilića” Ivana Meštrovića, da se radi o privremenoj, dugoročnoj pozajmici između dve državne institucije koja je definisana ugovorom.\n“U skladu sa Zakonom o kulturnim dobrima, kao i odredbama Aneksa Ugovora o ustupanju na privremeno korišćenje kulturnih dobara iz zbirke Narodnog muzeja u Beogradu, zaključenog između Narodnog muzeja u Beogradu i Bezbednosno informativne agencije od 15. avgusta 2017. godine, skulptura “Miloš Obilić”, autora Ivana Meštrovića iz 1908. godine zavedena pod inventarnim brojem 229, dimenzija 257,5 x 61 x 121 cm, težine 500 kilograma, ustupljena je za izlaganje u službenim prostorijama”, dodaje se u saopštenju.\n“To se ostvaruje kroz baze podataka centralnog registra, putem publikacija, fotografija, stalnih, povremenih fizičkih ili virtuelnih izložbi. Nijedno delo ne može stalno da bude fizički dostupno širokoj javnosti”, dodaje se u saopštenju.\n“Uslovi za čuvanje kulturnih dobara nisu jednoobrazni. Dela rađena na papiru, pergamentu, staklu, platnu ili izvedena u bronzi prirodno će morati da imaju različite uslove za čuvanje od temperature, vlažnosti, izloženosti svetlu i slično. Uslovi fizičke bezbednosti ne mogu biti isti za određeni predmet primenjene umetnosti, kao što je komad nakita, sliku rađenu tehnikom ulje na platnu, grafiku ili bronzanu skulpturu velikih dimenzija. Shodno zakonskim propisima, ustanove zaštite mogu izlagati kulturna dobra, ukoliko su obezbeđena od požara, fizičko-hemijskih i bioloških uzročnika oštećenja i neovlašćenog otuđenja u prostorijama gde se stalno čuvaju i izlažu, kao i mestu privremenog izlaganja”, saopšteno je.\nKako kažu, samo kulturno dobro, skulptura “Miloš Obilić”, privremeno je smeštena u zgradi koja je obezbeđena najvišim stepenom zaštite.\nNetačne su tvrdnje da skulptura “zasigurno nije u adekvatnim uslovima za njeno čuvanje” iz razloga što uslovi za čuvanje ove skulpture odgovaraju propisanim uslovima za izlaganje bronzane skulpture u galerijskim prostorima, zaključuje Ministarstvo kulture u saopštenju.\nSrbija ne može prema EU bez sankcija Rusiji\nby admin 06/07/2022, 18:58\nBorci za Šodroš trupcima blokirali ulaz u JP “Vojvodinašume”, policija ih legitimisala (VIDEO)\nby admin 06/07/2022, 18:35\nVratio sam se, a vi znate šta to znači\nby admin 06/07/2022, 18:20


klimatologija | VojvodinaMeteo\nLeto koje se prema meteorološkom kalendaru završilo 31. avgusta bilo je peto najtoplije leto u Srbiji, i drugo najtoplije prema minimalnoj temperaturi vazduha – saopštio je RHMZ. U većem delu zemlje leto je bilo veoma ili ekstremno toplo, a jedino…\nPrethodni maj bio je osmi najhladniji i šesti najkišniji maj u Srbiji. U Zrenjaninu prethodni maj bio je najkišniji, a u Kikindi, u Valjevu i na Paliću drugi najkišniji od kako se vrše merenja. Najveća majska suma padavina prevaziđena je…\nPrema godišnjem klimatološkom biltenu koji je pre nekoliko dana objavio RHMZ Srbije, 2018. godina jeste godina klimatskih rekorda, pre svega kada je reč o pozitivnim odstupanjima temperature u odnosu na normalu. Sa srednjom temperaturom vazduha od 12.0°C, prethodna godina je…


Priština će, uprkos svim protivljenjima, morati da prihvati formiranje Zajednice srpskih opština (ZSO) i to s jakim, izvršnim ovlašćenjima. Ta ovlašćenja bila bi, maltene, jednaka onima koja Republika Srpska (RS) ima kao entitet u okviru Bosne i Hercegovine.\nOvako, u najkraćem, glasi možda i poslednja ponuda novog američkog predsednika Džozefa Bajdena i njegove administracije prištinskom premijeru Aljbinu Kurtiju i predsednici takozvane države Kosovo Vjosi Osmani.\nKako Srpski telegraf saznaje u diplomatskim krugovima, Vašington i Brisel koordiniraju napore da se dijalog Beograda i Prištine oživi i da mu se da novi zamah, čija je ključna tačka upravo formiranje ZSO na gorepomenuti način. Toga su, kažu naši sagovornici, svesni i u Prištini.\n- Tačno je da Amerika i Evropska unija imaju donekle različite poglede na to koje bi rešenje bilo najodrživije. Ono što je zajednično, međutim, jeste namera da se Beograd i Priština pritisnu da što pre sednu za što. U tom pogledu, za razliku od ranijeg perioda, sada se čelnici u Prištini, Kurti i Osmanijeva, doživljavaju kao remetilački faktor, odnosno oni koji na svaki način pokušavaju da prolongiraju nastavak razgovora. U tom smeru, insistiraju na nekakvim navodnim crvenim linijama i ustavnim ograničenjima za formiranje ZSO iako su još odavno na to pristali i preuzeli tu obavezu - objašnjava sagovornik našeg lista, jedan od iskusnih zapadnih diplomata u Beogradu.\nNeki od modela koji se pominju u međunarodnoj zajednici\n1. Formiranje ZSO po ugledu na RS u BiH, ali bez novog crtanja granica (Bajdenov model)\n2. Prekompozicija granica na Balkanu. Srbiji se pripaja sever Kosova, kao i Republika Srpska (ili RS postaje posebna država), ostatak Kosova i Metohije biće deo Albanije, uz još neke korekcije u regionu (model predstavljen u famoznom non-pejperu)\n3. Sve ostaje kako jeste (iz nemačkog ugla), ZSO se formira, ali ne dobija izvršna ovlašćenja. U jednoj varijanti se od Srbije i ne traži da prizna lažnu državu Kosovo, ali se traži da ne ometa njen ulazak u UN (nemački model)\n4. Inovativno rešenje. O njemu ima najmanje detalja, ali se pretpostavlja da podrazumeva modifikaciju nekog od modela širokih autonomija koji postoje u svetu (južni Tirol, buduće kiparsko rešenje, Grenland...)\nKako kaže, iako nema do kraja definisanog rešenja jer u međunarodnoj zajednici cirkuliše, pre svega, nezvanično, dosta opcija (što je pokazao i slučaj "Non-pejper", koji je minulih dana tresao region), Bajdenovo stanovište je da formiranje ZSO mora biti polazište i ključna tačka za sve ostalo.\nSlična saznanja, očigledno, imaju i analitičari i saradnici međunarodnih organizacija iz Prištine. Tako Donika Emini, izvršna direktorka platforme Civikos, za koju važi da je odlično upućena, smatra da je u Prištini, tvrdeći da dijalog nije prioritet, izgradila narativ protiv ovog procesa i to joj može stvoriti probleme.\n- Upravo će ZSO biti najveći problem. Mislim da je Bajden na to mislio kada je Vjosi Osmani doslovno poručio da zna da će postizanje cilja zahtevati fleksibilnost i teške kompromise - ukazala je Donika Emini, insistirajući na formulaciji teški kompromisi, koju je upotrebio Bajden.\nOna misli i da je EU (čitaj Nemačka) po tom pitanju donekle fleksibilnija i da je osmislila i neke druge modalitete po pitanju postizanja sporazuma Beograda i Prištine.\nBivši šef CIA: Na Balkanu su najbolje etničke granice\nGranice bazirane na etnicitetu su najbolje rešenje za Balkan, u suprotnom, one su stalni izvor sukoba jer nisu ono što politička zajednica i narodi stvarno žele, izjavio je bivši zamenik šefa američke Centralne obaveštajne agencije (CIA) za Balkan, sada politički i ekonomski konsultant Stiven Majer.\nSigurno niko neće pokrenuti bombardovanje zato što lideri Balkana udruženo pokušavaju da se dogovore o boljim odnosima i sređivanju situacije na svom prostoru, rekao je Majer i dodao da to ne znači da je taj proces jednostavan, brz ni lak.\n- Sećam se da je svojevremeno Klintonova administracija govorila: "Neka se naviknu da tako žive!" Ali vreme je pokazalo da moje bivše kolege nisu mogle da reše bilo šta u zemljama čiju istoriju ni kulturu, zapravo, ne razumeju - naveo je Majer u intervjuu za Večernje novosti.\n- Logično je organizovati referendum u Republici Srpskoj da se vidi da li ljudi žele da ostanu u BiH, budu nezavisni ili da se pridruže Srbiji - poručio je Majer.\nRahman Pačarizi, profesor na odeljenju za novinarstvo univerziteta u Prištini, govoreći za Radio Slobodna Evropa, naglasio je da rešenja nema bez kompromisa.\n- U odnosu na prištinsku stranu, zahtev za kompromisom usmeren je na funkcionisanje Briselskog sporazuma, odnosno za uspostavljanje ZSO - rekao je Pačarizi i izneo mišljenje o formiranju ZSO:\n- To nije najbolje rešenje. To je vrlo loše rešenje, ali bez obzira na to, rešenje je koje se verovatno može prihvatiti. U međuvremenu, ako pređemo na druge zahteve, poput posebnog statusa Srpske pravoslavne crkve, kao i na druga pitanja o kojima se raspravlja ili neki drugi status srpskog entiteta na Kosovu, mislim da bi to bilo mnogo štetnije.\nReakcije srpskih analitičara\nJakša Šćekić, dugogodišnji spoljnopolitički novinar\n- Moje je mišljenje da Priština i dalje nije spremna za bilo koji vid kompromisa, budući da ne snosi nikakve sankcije. Biće pritisak da se pokrene ZSO, ali Priština neće pristati. Tamo su ohrabreni promenom američke administracije i traže da se čitav sistem pregovora resetuje. Beograd i Priština su na dve različite hemisfere, ne znam kako to može da se reši, u Srbiji ne postoji čovek koji može da potpiše priznanje\nSrđan Graovac, Centar za društvenu stabilnost\n- Dosta toga zavisi od Lajčakove procene, pa i pitanje pritiska na Prištinu. Svakako mislim da će se preduzeti određene mere da se pregovarački proces nastavi. Iz EU su čekali sve vreme američke izbore, da dođe Bajden kako bismo mogli krenuti u dalji proces pregovora. Sa Trampom je to bilo na dva koloseka, a sada računaju da postoji jedan kolosek\nDejan Miletić, Centar za proučavanje globalizacije\n- Postoji nekoliko uslova da bi nastavak dijaloga dao rezultate. Prvenstveno da se uozbilji rukovodstvo Albanaca u Prištini. Druga stvar jeste da EU zauzme pravedan pristup, bez dvostrukih standarda i da, kao medijator, ispunjava svoje dužnosti. Treći uslov jeste ispunjenje svih prethodnih dogovora, u koji ulazi i Briselski sporazum, odnosno ZSO\nNaslovna strana Srpskog telegrafa za 26. april


Nedimović potpisao Memorandum sa UAE o hrani - Vesti\nMinistar poljoprivrede Branislav Nedimović potpisao je danas na Novosadskom sajmu Memorandum o razumevanju sa Ujedinjenim Arapskim Emiratima\nMinistar poljoprivrede, šumarstva i vodoprivrede Branislav Nedimović potpisao je danas na Novosadskom sajmu Memorandum o razumevanju sa Ujedinjenim Arapskim Emiratima (UAE), koji se odnosi na prehrambeni sektor.\nKako je Nedimović rekao nakon potpisivanja Memoranduma, da će njim biti regulisan “prostor bezbednosti hrane”, kako bi srpska hrana mogla da bude izvožena na tržište tih zemalja.\nOsim oblasti bezbednosti hrane i halal sertifikata, Memorandum se odnosi i na investicije u poljoprivredi koje će tek biti realizovane, a kako je Nedimović rekao, neke se “već dešavaju u ovom trenutnku”.\n“Jako je važno reći da je reč o tržištu koje platežno jako sposobno i koje ima potražnju za kvalitetnom robom”, rekao je Nedimović.\nPrema njegovim rečima, investicije će biti usmerene u preradjivačku industriju, a biće finansirane novcem koji potiče iz kapitala UAE.\nNakon bilateralnog sastanka ministra Nedimovića sa delegacijom UAE, oni su zajedno podsetili da u Srbiji već funkcionišu firme iz ovih zemalja poput Al Dahre i Al Rawafed.\nNedimović je dodao da UAE podržava Srbiju i kroz Fond Abu Dabi za navodnjavanje, te da će ove godine kroz razne projekte biti investirano 30 miliona evra.\nNajavio je da su u pripremi projekti vredni 40 miliona evra.\n“Očekujem da ćemo do septembra završiti sve sertifikate između dve zemlje i da će tržišta biti poptpuno slobodna za trgovinu pregrambenim proizvpdima”, rekoa je Nedimović.\nNedimović danas svečano otvara 85. Medjunarodni poljoprivredni sajam u Novom Sadu, na kojem je zemlja partner ove godine Francuska.\nPoslednja izmena 15 Maj, 2018 12:10\nTagovi: memorandu hrana nedimović uae


Izrael odgodio oslobađanje posljednje grupe palestinskih zatvorenika\nIzrael je poručio Palestincima da odgađa oslobađanje posljednje grupe zatvorenika koja je zakazana za subotu u okviru mirovnih pregovora pod posredstvom SAD-a, rekao je u petak viši palestinski zvaničnik.\nIzrael je saopćio da će osloboditi 104 zatvorenika, zatvorena od prije sklapanja Sporazuma u Oslu 1993. godine, prema dogovoru postignutom u julu prošle godine. Dosad, Izrael je oslobodio tri grupe zatvorenika, oko 78 osoba sveukupno.\nMeđutim, članovi kabineta Benjamina Netanyahua kažu da ako Palestinci ne pristanu na produženje roka mirovnih pregovora, koji bi po dosadašnjem rasporedu trebali biti okončani 29. aprila, oni će zaustaviti oslobođanje četvrte grupe zatvorenika.\n- Izraelska nas je vlada obavijestila putem američkog posrednika da neće ispoštovati svoje obećanje o oslobađanju četvrte grupe palestinskih zatvorenika, zakazane za sutra, 29. marta - rekao je zvaničnik Fataha Džibril Radžub.\nIzraelski zvaničnici zasad nisu komentarisali ove tvrdnje.


Izvještaj o stanju na autocesti A1 za 22.06.2018. - JP Autoceste FBiH\nIzvještaj o stanju na autocesti A1 za 22.06.2018.\n- Juni 22, 2018 -\nVanredna ograničenja na autocesti A1 :\nZbog izvođenja radova na lokalitetu Treševine,dionica Sarajevo sjever – Sarajevo zapad, smjer Sarajevo sjever-Sarajevo zapad postavljena privremena saobraćajna signalizacija na mjestu radova (zatvorena zaustavna traka).\nZbog izvođenja radova na lokalitetu Ban Brdo, poddionica Sarajevo zapad – Lepenica, saobraćaj se u desnoj cijevi tunela Igman i na mjestu radova preusmjerava iz vozne u preticajnu traku, smjer Sarajevo zapad – Tarčin.\nZbog izvođenja radova na desnoj strani poddionice Lepenica-Tarčin (od 83+200 km do 88+900 km),za saobraćaj će biti zatvorena vozna traka u smjeru Sarajevo zapad-Tarčin. Saobraćaj će se odvijati pretjecajnom trakom uz ograničenje brzine AP 60 km/h.\nZbog izvođenja radova na vijaduktu Reljevo,lijeva strana,smjer Petlja Butile – NM Sarajevo sjever za saobraćaj će biti zatvorena preticajna traka.\nVeceras od 22:00 sata, pa ujutro do 06:00 sati zbog redovnog servisa opreme u tunelima Gaj, Igman i Vis doći će do obustave saobraćaja ( desna strana) smjer Sarajevo Zapad-Tarčin.


Boston posle dva produžetka do četvrte uzastopne pobede\nSedam uzbudljivih utakmica NBA sezone odigrano je tokom nedeljnog popodneva i večeri, a najviše uzbuđenja bilo je u Bostonu, gde su Seltiksi tek posle dva produžetka pobedili Minesotu (124:117) i došli do četvrtog trijumfa u seriji. Posle pobede u Nju Džersiju samo dan ranije, takođe rano popodne i posle jednog ekstra perioda, najtrofejnihji klub NBA lige mogao bi da razmotri opciju da sve svoje mečeve igra u metine terminu.\nRiki Dejvis (35 poena) i Mark Blaunt (12) vratili su se u Boston prvi put posle velikog trejda pre godinu dana, pružili vrlo dobre partije, baš kao i Troj Hadson, koji se prvi put ove sezone našao u startnoj postavi, ali je Minesota doživela i šesti neuspeh u poslednjih sedam utakmica – 124:117. Hadson je ubacio 26 poena, uz 8 asistencija i trojkom doneo prvi produžetak, dok je Kevin Garnet na isti način izborio drugi ekstra period, ali je u svih deset dodatnih minuta dominirao Delonte Vest sa ukupno 15 poena. Vest je završio sa 31 košem, 10 asistencija i 5 skokova, a još trojica njegovih saigrača ubacila su bar 20 poena (Pol Pirs 27, Rajan Gomes 21, 17 skokova, Al Džeferson 20, 14 skokova). Garnet je ostvario 19. "tripl-dabl" u karijeri, treći ove sezone – 33 poena, 13 skokova, 10 asistencija, dok je Marko Jarić za 18 minuta ubacio 2 poena (0-2, 0-2, 2-2), uz 2 ukradene lopte, po jedan skok i asistenciju.\nProdužetak je odigran i u Milvokiju, gde su Bulsi nadoknadili 18 poena zaostatka u poslednjoj četvrtini i na kraju zabeležili treću uzastopnu pobedu – 126:121. Bio je to obračun dvojice izuzetnih šutera - Bena Gordona i Majkla Reda, i mada je Red završio sa 52 poena, naspram 48 Gordona, Bulsi su prevladali u penal završnici zahvaljujući Kirku Hajnriku, koji je završio sa 23 koša. Luol Deng je ubacio 27, dok se uz Reda, kod domaćih istakao Ruben Paterson sa 17.\nU prisustvu legendarnog Mohameda Alija, Lejkersi su i bez Lamara Odoma, koga po svemu sudeći čeka nova duža pauza, pružili veliki otpor Finiksu, ali Kobi Brajant i Brajan Kuk sami nisu mogli protiv trenutno drugoplasiranog tima lige. Brajant je ubacio 31 poen, uz 6 asistencija, Kuk ostvario "dabl-dabl" - 22 koša, 14 uhvaćenih lopti, ali nijeda drugi košarkaš gostiju nije imao dvocifren učinak. S druge strane, najefikasniji je bio Stiv Neš sa 23 poena i 10 asistencija, Leandro Barbosa je ubacio 20, dok su Amari Stodemajer (17 poena, 11 skokova) i oporavljeni Šon Merion (13 koševa, 12 skokova) završili s "dabl-dablovima".\nOvdašnji Vašington Vizardsi ostvarili su još jednu tesnu pobedu na svom parketu – 107:106 protiv Golden Stejta, a trijumfe su ostvarili još i Sijetl, Juta i Filadelfija. Džejson Kid je ostvario 85. "tripl-dabl" u karijeri, 10 ove sezone (11 poena, po 14 skokova i asistencija), ali su Netsi poraženi u Filadelfiji.\nDvejn Vejd pomerio operaciju\nMVP prošlogodišnjeg finala plej-ofa, Dvejn Vejd, odlučio je da pokuša da rehabilitacijom zaleči povredu ramena. U slučaju da sve protekne kako treba, Vejd bi mogao da zaigra neposredno pred plej-of, ali ga po završetku sezone svakako očekuje operacija i pauza između četiri i šest meseci. Sve u svemu, zvanični šampioni su u vrlo teškoj situaciji kada je reč o odbrani titule.\nBoston - Minesota 124:117 (2P)\nVašington - Golden Stejt 107:106\nMilvoki - Čikago 121:126 (P)\nFiniks – L. A. Lejkers 99:94\nFiladelfija - Nju Džersi 99:86\nNju Orleans/Oklahoma Siti - Juta 94:108\nSijetl - Šarlot 96:89


Mercedes 300 SLR Uhlenhaut: najskuplji automobil na svetu – Detaljno\nBMV 3.0 CSL Tribute iznenađenje na putu!\nZa Mercedes će nestašica čipova trajati do 2023. godine\nLe Mans Classic 2022: prijavljeni automobili i program\nLetnji raspust 2022 – Bizon Fute već gleda NARANĐASTE i CRVENE od 1. do 3. jula\nDrako Dragon: italijansko-američka limuzina od 2000 KS\nFrancuska je prešla prekretnicu od milion tačaka za električno punjenje\nBMV poziva svoje vozače da koriste pokazivače pravca!\nFiat 500Ks Hibrid, pravi test potrošnje\nCitroen C4 Ks – Više prtljažnika za kupe krosover\nBonus od 6000 evra produžen do kraja godine\nHome/Automobili/Mercedes 300 SLR Uhlenhaut: najskuplji automobil na svetu\nMercedes 300 SLR Uhlenhaut: najskuplji automobil na svetu\ndraganax May 21, 2022\n0 7,582 1 minut citanja\nPre nekoliko dana smo u našim kolumnama pominjali izuzetnu prodaju koja bi se odvijala u najvećoj tajnosti u Nemačkoj . Zaista, prema nekoliko izvora, Mercedes 300 SLR Uhlenhaut Coupe „Srebrna strela“ iz 1954. godine prodat je na privatnoj aukciji za skromnu sumu od 135 miliona evra.\nDanas je, sigurni smo, najskuplji automobil na svetu jedan od dva Mercedes 300 SLR Uhlenhaut Coupe. Prodat je za 135 miliona evra na privatnim aukcijama koje su organizovali Mercedes i RM Sotbi u blizini svog muzeja u Štutgartu. Događaju je prisustvovalo nekoliko kolekcionara odabranih od strane brenda.\nU prvih 10 najskupljih objekata prodatih na aukciji\nInformaciju su potvrdili Mercedes i aukcijska kuća saopštenjem za javnost. Pored toga, Mercedes „300 SLR sada je među 10 najskupljih predmeta ikada prodatih na aukciji“ , pohvalio se RM Sotbi u svom saopštenju za javnost.\nTo je ujedno i (nezvanični) rekord za najskuplji automobil na svetu. Podsećanja radi, automobil koji drži ovaj „rekord” trenutno je Ferari 250 GTO koji je pre četiri godine prodat za 70 miliona evra.\nS obzirom na istorijsku vrednost modela koji se puštaju u prodaju, Mercedes je želeo da osigura da automobili završe u „dobrim rukama“ i da se mogu čuvati s pažnjom i pažnjom.\nNajskuplji od svih\nProdati Mercedes 300 SLR Uhlenhaut Coupe je šasija 0008/55, druga od samo dva primerka koja je koristio i dizajnirao Rudolf Ulenhaut, dizajner Daimler-Benza 1950-ih.\nVećina trkačkih modela iz ove ere prodata je putem privatnih rasprodaja ili aukcija. Na primer, 300 SLR kupljen je 2004. za oko 12,5 miliona dolara (12 miliona evra), dok je 2013. isti automobil koji je vozio Huan Manuel Fanđo tokom šampionata Formule 1 1954. prodat za 29,6 miliona dolara (oko 28,5 miliona evra) .\nAuto koji ćemo ponovo videti\nAutomobil, koji je, kao i drugi primerak, bio u vlasništvu Mercedes-Benza, prodat je privatnom kolekcionaru, a prihod od prodaje „biće upotrebljen za osnivanje međunarodnog ‘Mercedes-Benz fonda’ za stipendije i obuku mladih ljudi u nauci o životnoj sredini i dekarbonizaciji“ , prema RM Sothebi’s-u.\nKupac automobila pristao je da svoje vozilo predstavi javnosti na izuzetnim događajima, dok će drugi primerak ostati vlasništvo Mercedes-Benza, koji će ga i dalje izlagati u svom muzeju u Štutgartu.\nDa bi se ograničilo globalno zagrevanje, pojava električnog automobila neće biti dovoljna\nMercedes: Pregled novih proizvoda za 2021. godinu\nRimac Nevera obara rekord … na Ioniti terminalu!\nBMV X3 na testu: da li je „normalni“ električni terenac bolji?


Projekti Film kluba Prokuplje\nFilm klub Prokuplje realizuje projekte sa ciljem edukacije dece i mladih, širenjem građanske kulture, poštovanju različitosti i očuvanju ljudskih i manjinskih prava, kao i zaštiti životne sredine.\nSvakako najveći i najznačajniji projekat koji relizujemo je Prokupački filmski festival - ProFiFest, koji se realizuje i pre formalne registracije Udruženja. U okviru njega se pored same projekcije filmova, organizuju i razgovori sa autorima, tribine, debate, radionice za decu i mlade, turneje po Srbiji i regionu, razni filmski kvizovi, izleti, žurke, koncerti i slično. Ovaj projekat su podržali brojni lokalni donatori, ali i Ministarstvo kulture, grad Prokuplje i ambasada SAD u Srbiji.\nU oblasti kulture organizujemo još i razne filmske večeri u saradnju sa Ambasadama, Kulturnim centrima i Festivalima raznih zemalja, gde publika u Prokuplju ima priliku da vidi drugačije filmove od onih koji su dostupni na televiziji, ali i da ih edukuje o kulturama raznih zemalja.\nSami smo autori brojnih filmova sa edukativnim sadržajem, koji se koriste za edukaciju stanovništva najpre na lokalu, ali i širom sveta. Neki od filmova koji su snimani uz podršku Ministarstva kulture i indormisanja su "100 godina od Topličkog ustanka" i "Boža Ilić". Uz pomoć Ministarstva lokalne samouprave realizovani su projekti očuvanja manjinskih prava kroz snimanje i emitovanje filmova "Živimo zajedno" i "Učimo zajedno". Ministarstvo odbrane je finansiralo snimanje filma o Topličkom gvozdenom puku.\nOrganizovali smo razne filmske radionica na kojima su mladi ljudi učili osnove o filmskoj umetnosti. Neke od njih su "Budi kreativan", "Učimo o filmu", "Film u školskim klupama", "Škola novinarstva", pa i projekat "Filmom protiv predrasuda", gde su mladi ljudi kroz učenje o filmu razbijali predrasude među pripadnicima srpske i romske nacionalne manjine. Ovi projekti su realizovani uz pomoć grada Prokuplja, Ministarstva prosvete i TRAG fondacije.\nFilm klub Prokuplje se bavi i zaštitom životne sredine, a u najveći prilog tome ide najuspešniji film koji je snimljen "Aladin i čarobna kanta", a koji se bavi zaštitom životne sredine i koji je osvojio 10 glavnih nagrada i učestvovao na preko 200 filmskih festivala širom sveta. Pored ovog filma realizovan je i projekat Eko film kamp, pod pokroviteljstvom Ministarstva zaštite životne sredine sa ciljem čišćenja okolene i podizanja ekološke svesti kroz emitovanje ekoloških filmova.\nFilm klub Prokuplje i u narednom periodu nastavlja sa realizacijom projekata u skladu sa svojim ciljevima i misijom i poziva sve lokalne i inostrane donatore da podrže naš rad sa ciljem razvoja naše lokalne zajednice.


PISTA NA AERODROMU U TIVTU UGROŽAVA BEZBEDNOST PUTNIKA: Nadležnima stigle brojne KAZNE, ali sanacija još uvek nema!\nPista u Tivtu, Foto: Youtube printscreen\nUočene nepravilnosti do danas nisu sanirane, zbog čega je Aerodromima CG tokom proteklih godinu izrečeno više novčanih kazni u maksimalnom iznosu od 5.000 eura\nObjavljeno: 30.05.2019. 11:10h\nInspektori Agencije za civilno vazduhoplovstvo u protekloj godini pisali su blizu preko 40 hiljada evra novčanih kazni Aerodromima Crne Gore, jer nisu postupili po nalogu inspekcije i nisu otklonili nepravilnosti na pisti vazdušne luke u Tivtu uočene u maju 2018.\nNije poznato da li su Aerodromi platili propisane kazne, ali je poznato da su se žalili na zaključke o novčanoj kazni i da je Ministarstvo saobraćaja te žalbe odbilo.\nTo se navodi u odgovoru, odnosno informaciji koju je ACV u vezi sa stanjem poletno-sletne staze (PSS) dostavila Građanskom pokretu URA, a na zahtev za slobodan pristup informacijama.\nURA je, shodno Zakonu o slobodnom pristupu informacijama, od Aerodroma tražila dokaze o uplati izrečenih novčanih kazni, ali im iz tog preduzeća nisu odgovorili.\nIz URA su u aprilu objavili dokument ACV, koji, kako tvrde, svedoči o ugroženoj bezbjednosti kako domaćih, tako i inostranih državljana koji putuju preko aerodroma u Tivtu. Inspektor ACV Milan Kuč je Aerodromima Crne Gore prošle godine u maju naredio da “u što kraćem roku, ali ne kasnije od 10 dana od prijema rešenja” otklone nepravilnosti uočene na PSS tivatske vazdušne luke “jer mogu negativno da utiču na operacije poletanja i sletanja vazduhoplova”. Iako je pre godinu u izveštaju tvrdio jednu, tokom nedavnog nadzora je stanja PSS u Tivtu, utvrdio je da “ne postoji značajno unapređenje dimenzija nepravilnosti u smislu progresije urušavanja asfaltnog zastora, već samo povećanje dužina nepravilnosti zbog odvaljivanja/odlepljivanja nestabilnih delova zaptivnih fuga”.\nIz preduzeća Aerodromi CG ranije su negirali navode URA i kazali da sigurnost na Aerodromu Tivat nikada nije bila ugrožena. Uočene nepravilnosti do danas nisu sanirane, zbog čega je Aerodromima CG tokom proteklih godinu izrečeno više novčanih kazni u maksimalnom iznosu od 5.000 eura.\nVERNICI NE DAJU BAGERIMA DA SRUŠE NJEGOŠEVU SUZU! Policija je u toku noći tajno pokušala da uđe u KRSTIONICU\n“Vijestima” je dostavljeno i pismo direktora tivatskog aerodroma Radovana Marića direktoru Aerodroma CG Danilu Orlandiću, u kojem je on, pored ostalog, naveo da “neće da bude saučesnik u daljem opstruiranju sanacije piste”.\nOn u pismu Orlandiću podseća da su članovi komisije u procesu sertifikacije Aerodroma Tivat nedvosmileno ukazali da je “asfaltni sloj izgubio svoju nosivost i da će doći do njegovog razgrađivanja i loma” i da je propisana mera da sanacija bude urađena u roku ne dužem od 10 dana.\n- Pa se pitam da li posle ovih navoda, ukazivanja, donošenja mjre, više iko ima dilemu da li je moguće, da li možemo, da li je realno, moramo li vršiti sanaciju PSS u toku ove godine... ne želeći ni da pomislim na produkt koji može rezultirati nesagledivim posledicama u slučaju loma i razgrađivanja nosivosti PSS, a još manje biti saučesnik u daljem opstruiranju sanacije PSS, kada su u pitanju sigurnost i životi putnika na Aerodromu Tivat - navodi se u pismi Marića Orlandiću.\nIz GP URA su više puta kazali da njihove objave ukazuju da je pista Aerodroma Tivat u lošem stanju i da je ugrožena sigurnost na tivatskom aerodromu, pre svega, sletanje vazduhoplova na PSS.\n- Da je stanje piste loše potvrdili su i ACV i direktor Aerodroma Tivat Radovan Marić koji je i sam naveo da ne želi da bude saučesnik u opstrukciji sanacije PSS. Od ACV dobili smo zvanične potvrde da su na Aerodromu Tivat konstatovali određene nepravilnost i oštećenja od kojih je jedna okarakterisana kao ozbiljna i naložena je njena hitna sanacija. Aerodromi CG više od godinu nisu uradili ništa da se otklone nepravilnosti i saniraju oštećenja i zbog toga im je Agencija izrekla čak devet novčanih kazni u maksimalnom iznosu - rekao je “Vijestima” direktor URA Zoran Mikić.\nUmesto da se pohvale kako su sanirali oštećenja, prema rečima Mikića, Marić i Aerodromi se hvale podatkom da se oštećenja nisu proširila.\n- Sa druge strane Agencija već devet puta konstatuje da oštećenja nisu sanirana, ali i dalje nastavljaju samo sa izricanjem novčanih kazni - rekao je Mikić.\nIz URA su najavili da će nastaviti da insistiraju na “odgovornosti onih koji su doveli u pitanje bezbednost putnika, zaposlenih u aerodromu Tivat i zaposlenih u aviokompanijama, a koji su uz to i ugrozili imidž Crne Gore kao turističke destinacije”.\nNajavili su i da će narednih dana objelodaniti nove dokaze i dopuniti krivičnu prijavu koju su ranije podneli protiv Orlandića.\n- Nećemo odustati dok se ne preduzmu potrebne radnje da se sprovede temeljna rekonstrukcija poletno-sletne staze Aerodroma Tivat - poručio je Mikić.\nIz GP URA su Aerodromima i ACV uputili preko 30 zahteva za slobodan pristup informacijama, ali su dobili samo dvije, koje je toj partiji dostavila Agencija za civilno vazduhoplovstvo.\nDodaju i da u jednoj od tih informacija, ACV navodi da prate situaciju na tivatskom aeordromu i da će, ukoliko se stanje pogorša, zatvoriti tu vazdušnu luku.


U Rusiji se nastavljaju prijetnje bombama i evakuacije - nisu otkrivene nikakve eksplozivne naprave -- Plodovi društva -- Sott.net\nU Rusiji se nastavljaju prijetnje bombama i evakuacije - nisu otkrivene nikakve eksplozivne naprave\nPet, 06 Lis 2017 18:03 UTC\nInstitucije u Moskvi su primile više od stotinu novih anonimnih dojava o bombama, saopšteno je iz ruske Federalne službe bezbjednosti (FSB).\nU saopštenju se navodi da ni na jednoj od prijavljenih lokacija nisu pronađene eksplozivne naprave.\nMoskva je ponovo izložena lažnim dojavama o bombama koje su u posljednjih mjesec dana izazvale evakuacije na desetine hiljada ljudi iz tržnih centara, škola, željezničkih stanica i administrativnih objekata.\nDirektor Federalne službe bezbjednosti Aleksandar Bortnikov izjavio je da je FSB ušla u trag četiri osobe, koje su osumljičene za organizovanje talasa lažnih dojava o eksplozivnim napravama u Rusiji.\nBortnikov je rekao da su osumnjičene osobe ruski državljani koji žive u inostranstvu, a u Rusiji imaju saradnike, prenosi AP.\nDirektor FSB nije otkrio identitet osumnjičenih.


Karl Bilt novi šef diplomatije EU? – mojKontakt portal – Radio Televizija Kontakt\nKarl Bilt novi šef diplomatije EU?\nKako saznajemo od dobro upućenih diplomatskih izvora iz Brisela, Ketrin Ešton, prema trenutnom razvoju događaja, nema namjeru da se ponovo kandiduje za visoku predstavnicu nakon što joj istekne mandat. O razlozima njene ovakve moguće odluke zasad se mogu čuti samo spekulacije: jedni izvori tvrde da sama Eštonova ne može izdržati pritisak “spojenosti funkcija” (obnaša trostruku dužnost), a drugi, opet, tvrde da je sve posljedica izraženog nezadovoljstva Evropskog parlamenta (EP) njenim i radom njene Službe za vanjske poslove EU (EEAS).\n“Osim Bilta, kao drugi ozbiljan kandidat pominje se jedan poljski diplomata, međutim, za razliku od Bilta, koji ima značajnu podršku, ovaj diplomata sam lobira za sebe. Ono što je činjenica, jeste da su pojedine diplomate, a pogotovo Evropski parlament, nezadovoljni radom službe Ketrin Ešton, za koju govore da je prekonspirativna i isuviše zatvorena”, kaže naš sagovornik iz Brisela.\nDa sve ovo ima smisla, potvrdila je i ljetošnja plenarna sjednica Evropskog parlamenta, čiji odjeci, iznenađujuće, nisu doprli u javnost. Na ovoj je sjednici, naime, vođena debata o radu Eštonove i EEAS, a evropski parlamentarci donijeli su nekoliko setova zaključaka.\nIzmeđu ostalog, EP je konstatovao da je operativno odlučivanje EEAS isuviše sporo “zbog proceduralnih i strukturalnih razloga”.\n“Trenutnu strukturu Službe karakteriše preveliki broj visokih dužnosnika i prevelik broj nivoa odlučivanja. Izdvaja se neophodnost boljeg koordiniranja na međunarodnom nivou, kako bi EU govorila jednim glasom i dobila na vizibilitetu”, neki su od zaključaka EP-a.\nEvropski parlamentarci upozoravaju i na “dupliranje napora i struktura između EEAS, Evropske komisije i Sekretarijata Vijeća”, a svoje nezadovoljstvo izražavaju i sljedećim zaključkom:\n“Daje se preporuka da se napravi detaljna procjena političke odgovornosti Službe prema EP-u, posebno u kolikoj je mjeri konsultiran Parlament o strateškim odlukama i koliko su puta uzeti u obzir napuci i stanovišta EP-a”.\nEvropski parlament pozvao je i na imenovanje političkih zamjenika visokog predstavnika za vanjsku politiku i sigurnost, koji bi bili odgovorni pred Parlamentom.\nEP, također, preporučuje i pojednostavljivanje komandne strukture EEAS, kako bi donošenje odluka bilo efikasno, jasno i koherentno.\n“Potrebno je ustanoviti jasan komandni lanac koji će podržati efikasno donošenje odluka i pravovremen politički odgovor, kao i smanjiti i pojednostaviti hijerarhijsku strukturu glavnih direktora”, navedeno je u preporukama.\nPosebno interesantan je zaključak kojim se pozivaju odgovorne strukture EU da omoguće da se šefovi delegacija EU imenuju na osnovu zasluga i solidnog poznavanja interesa, vrijednosti i politika EU.\n“Potrebno je obezbijedili motivaciju i najviši stepen kvaliteta i efikasnosti izabranih na ove osjetljive funkcije. Treba ojačati autoritet šefova delegacija nad cijelim osobljem, uključujući i službenike Komisije, kako bi se obezbijedilo da šef delegacije bude primalac svih instrukcija koje daje sjedište”, navode EU parlamentarci.\nOve preporuke su značajne tim prije jer je naredna godina izborna i za Evropsku komisiju (EK), ali i za Evropski parlament. Prvi put od utemeljenja Evropske unije (EU) izbori će biti organizirani u skladu sa Lisabonskim sporazumom, koji predviđa podizanje nivoa moći EP-a kao najvišeg zakonodavnog tijela EU te mu se daju i dodatne odgovornosti, kao što je izbor predsjednika Evropske komisije.\nKako god bilo, mogući izbor Karla Bilta za novog šefa diplomatije EU mogao bi da ima izniman značaj za BiH, ali i da izazove određene kontroverze u našoj zemlji zbog Biltove povezanosti s pojedinim događajima iz prošlosti. Osim što je bio prvi visoki predstavnik u BiH, ovaj švedski diplomata izuzetno dobro poznaje političke prilike u našoj zemlji, koje bi se mogle dodatno radikalizirati u godini općih izbora.\nPale – Kamen temeljac za izgradnju studentskog doma


Održan "Ekološki ustanak" - RTV Šabac\n10. april 13:53\nGrađanski protest pod nazivom "Ekološki ustanak" završen je ispred RTS-a, posle šetnje centralnim gradskim ulicama. Potreban nam je ekološki patriotizam, moramo se boriti protiv pohlepe svake vrste, a pohlepa je kad reke i potoke stave u cevi za nešto malo kilovata, rekao je pesnik Ljubivoje Ršumović.\nDekan Šumarskog fakulteta Ratko Ristić upitao je da li je Ministarstvo rudarstva i energetike nacionalna institucija, koja radi u interesu naroda ili radi u interesu multinacionalnih kompanija, navodeći da se istraživanja litijuma vrše ne samo kod Loznice i Valjeva, već i u selu Dobrinja kod Požege.\nAko je po zakonu, onda su to loši zakoni i treba ih menjati, dodao je. Aleksandar Jovanović Ćuta rekao je da je "u toku napad na sve zdravo" u zemlji. Na protestu su govorili i predsednik Sindikata lekara i farmaceuta Rade Panić, brojni aktivisti, pa i oni iz regiona koji su poručili - delimo iste probleme - preneo je N1.\nDanas je fabrika mineralnih đubriva Elixir Zorka Šabac bila vinovnik još jednog ekološkog akcidenta. Višednevno intenzivno zasipanje građana Šapca...


Proizvođačke cijene u Njemačkoj u aprilu dostigle novi rekord nakon porasta cijena energije\n20.05.2022 09:30 Autor: AA\nProizvođačke cijene u Njemačkoj u aprilu su zabilježile novi rekord nakon porasta cijena energije, saopćio je u petak statistički ured te evropske zemlje, prenosi Anadolu Agency (AA).\nIndeks proizvođačkih cijena industrijskih proizvoda u aprilu je porastao za 33,5 posto na godišnjem nivou, što je najveći rast ikada zabilježen u zemlji, navodi Destatis.\nUsred rata između Rusije i Ukrajine, indeks je porastao za 2,8 posto na mjesečnom nivou.\nCijene energenata porasle su za 87,3 posto u odnosu na prethodnu godinu i za 2,5 posto u odnosu na mart.\nIndeksi cijena proizvođača industrijskih proizvoda predstavljaju važne ekonomske indikatore koji se mogu koristiti kao mjera inflacije, kao deflatori vremenskih serija, naročito za potrebe nacionalnih računa i industrije i kao sredstvo za usklađivanje cijena pri sklapanju različitih kupoprodajnih ugovora.\nTagovi: cijene energije cijene u Njemačkoj proizvođačke cijene\nKina: Potrošačke cijene u aprilu porasle za 2,1 posto


"Žogarija loptarija" u centru Kikinde | Ami Naxi Radio 89.7Mhz\n„Žogarija loptarija“, manifestacija koja ima sportski, zabavni i edukativni karakter, održana je danas po prvi put u našem gradu. Osam ekipa, koje su činili učenici gradskih škola i njihovi nastavnici, nadmetalo se danas na gradskom trgu u nekoliko zanimljivih igara.\nManifestacija „Žogarija loptarija“ obuhvata nekoliko igara koje promovišu među decom fer-plej i rodnu pravnost, a koje zahtevaju spretnost, motoričke sposobnosti i znanje:\n–Cilj nam je da se deca pre svega zabave. Želimo da se ove igre prenesu na školska dvorišta i igrališta, i da započnemo promenu ponašanja kod naše dece, da ih odvojimo od kompjutera – kaže Goran Delić, zastupnik „Žogarije-loptarije“ za Srbiju.\nOtvaranju manifestacije prisustvovao je i član Gradskog veća Miodrag Bulajić, koji je tom prilikom izrazio veliko zadovoljstvo što je i naš grad deo ovog regionalnog dešavanja, koje se oragnizuje već 14 godina:\n–Sigurno je da sport može da unapredi kvalitet života kod dece, i kod njih razvije dobre odnose, kako međusobne tako i prema lokalnoj zajednici. Želimo da deca kroz ovakvu manifestaciju uživaju u druženju i prijateljstvu, a sve uz fer plej i poštovanje rodne ravnopravnosti – rekao je Bulajić.\nPredsednica Saveza za školski sport Kikinde, Svetlana Mirčić Vukobrat, kaže da su ovakve manifestacije veoma značajne, jer omogućavaju deci da se što više kreću.\n–Na samom smo početku školske godine, tako da nismo imali mnogo vremena za pripremu. U pitanju su interesantne igre u kojima nismo dosad učestvovali, tako da je ovo za nas nešto novo i zanimljivo.\n„Žogarija loptarija“ će u našem gradu biti ponovo doržana na proleće.\nSutra bez vode naselje Rada Trnić\nKoronavirus do sada odneo 58 života u našoj zemlji, zaraženo 2.200 osoba\nZa podršku privredi i za očuvanje radnih mesta 5,1 milijarda evra


BalkanMagazin :: Na Fejsbuku se svako može izdavati da ste vi!\nNa Fejsbuku se svako može izdavati da ste vi!\nutorak, 08. april 2014 13:12\nPopularni češki umetnik, između ostalog filmski „Oskarovac“, Zdenjek Sveržak ima veliki problem – neko je na Fejsubuku otvorio profil pod njegovim imenom i predstavlja se da je on\nJedan od najpopularnijih živih čeških umetnika uopšte – humorista, scenarista, režiser, glumac, tekstopisac Zdenjek Sveržak (Zdenek Sveřak) ovih dana ne zna kako da izađe na kraj s problemom koji ima s glavnom od tzv društvenih mreža – Fejsbukom. Tamo je otvoren profil pod njegovim imenom i potpuna nepoznata osoba izdaje se za ovog 78-godišnjeg umetnika, bez njegovog znanja i odobrenja komunikuje s njegovim obožavaocima, čak ih poziva da šalju novac na račun Paraple koji bi trebalo da je namenjen za pomoć paraplegičarima.\n„Nisam to ja, ne verujte im!“, gotovo je zavapio slavni češki umetnik, inače, scenarista i nosilac glavne uloge u filmu „Kolja“ koji je dobio filmskog „Oskara“ za 1966. godinu, obraćajući se preko novinara javnosti ovim povodom.\nU javnosti kruži informacija, verovatno lansirana sa ovog profila, da je Sveržak nedavno pokraden u Pragu i da mu je lopov odneo novčanik. „To nije istina“, demantovao je Sveržak, koji je u navedeno vreme nije uopšte bio u Pragu.\nSveržaka posebno zabrinjava što neko komunicira s ljudima u njegovo ime i daje izjave koje nisu istinite.\n„Izdaje se za mene, odgovara u moje ime. To, navodno, je veoma široko praćeno ali ja protiv toga ne mogu ništa, to funkcioniše dalje samo od sebe i ja tu ništa ne mogu“, rekao je novinarima.\n„Pre nekoliko meseci u javnosti je počela da križi glasina kako ja navodno zloupotrebljavam decu. Zajedno sa sinom (njegov sin Jan je poznati češki režiser Jan Sveržak, koji je, izmedju ostalih, režirao i film „Kolja“). „Mnogo mi je drago ako napišete da to nisam ja jer na Fejsbuku nisam i tamo uopšte ne idem“, zaključio je režiser koji očito ne zna šta da preduzme u ovom slučaju. A to bi malo ko znao, ako bi se i njemu slično dogodilo...


Superliga Arhive - Stranica 118 od 124 - Admiral Bet SPORT\nDomaći fudbal Fudbal Superliga Transferi\nZimus najveće pojačanje, u nedelju suspendovan, danas u Nišu!\nAuthor Srđan OrsićPosted on 5. jula 2018. 15:17 5. jula 2018. 14:38\nNekadašnji napadaš Partizana, mladi i A reprezentativac Crne Gore, Petar Grbić, u prethodnih pola godine prošao je svašta: prvo je stigao u Budućnost kao najveće pojačanje tima, potom je...\nI Napredak bolji od Partizanovog protivnika!\nAuthor Miloš PaskašPosted on 4. jula 2018. 20:20 4. jula 2018. 20:02\nPartizan ovogodišnju evropsku epizodu otvara 12. jula u Nikšiću, a protivnik će biti Rudar iz Pljevalja. Ono što svakako već sada može da raduje crno-bele je da su već dva...\nI "Brđani" poklekli u 89. minutu, Šćepović "dželat" Čukaričkom\nAuthor Marko ĐinđićPosted on 3. jula 2018. 21:30 3. jula 2018. 21:06\nFudbaleri Superligaša Čukaričkog sa Banovog Brda izgubili su od Videotona 2:1 (0:1) u prijateljskom meču. Mađarski šampion, kojeg sa klupe predvodi bivši trener Rada i Partizana Marko Nikolić, savladao...\nVoždovac se pojačao bivšim kapitenom Zvezde!\nAuthor Srđan OrsićPosted on 2. jula 2018. 16:44 2. jula 2018. 16:40\nSrpski superligaš sa jednim od najinteresantnijih stadiona u fudbalskom svetu, beogradski FK Voždovac, doveo je na svoj "Stadion na krovu" jedno značajno i veliko pojačanje! Naime, popularni "Zmajevi" doveli...\nŽeljko Brkić opet među svojima: Voleo bih da završim karijeru u Vojvodini!\nAuthor Srđan OrsićPosted on 2. jula 2018. 15:33 2. jula 2018. 15:34\nNa terenim FC "Vujadin Boškov", gde ekipa novosadske Vojvodine brusi formu pred početak još jedne sezone, danas je uočeno još jedno poznato i rado viđeno lice: Željko Brkić, nekadašnji...\nMiloš Krasić i povratak u srpski fudbal – Koliko je (ne)realno?\nAuthor Srđan OrsićPosted on 2. jula 2018. 14:27 2. jula 2018. 14:11\nMiloš Krasić, nekadašnji ljubimac navijača Vojvodine i kapiten "Stare dame" iz "Srpske Atine", obreo se danas ponovo na terenima trening centra svog bivšeg kluba. U crveno-beloj opremi, u društvu...\nDomaći fudbal Superliga\nDobro poznato lice na "Karađorđu"\nAuthor Marko KulićPosted on 1. jula 2018. 20:24 1. jula 2018. 19:59\nVojvodina posle odlazaka nekih od ključnih igrača, poput kapitena Dušana Jovančića u Zvezdu, ozbiljno radi na pojačanjima. Redove Novosađana bi mogao da dođe bivši član upravo jednog od večitih...\nTrener Vojvodine: Dovođenje pojačanja urgentno!\nAuthor Srđan OrsićPosted on 24. juna 2018. 14:00 24. juna 2018. 12:54\nNakon jučerašnjeg remija 2:2 na pripremama na Zlatiboru sa ekipom podgoričke budućnosti, trener FK Vojvodina, Aleksandar Veselinović za zvanični sajt kluba analizirao je trenutnu situaciju u novosadskoj "Staroj dami":...\nVoždovac predstavio nove dresove, izgledaju "moćno"!\nAuthor Marko ĐinđićPosted on 24. juna 2018. 13:40 24. juna 2018. 12:28\nFudbalski klub Voždovac predstavio je novu garnituru dresova za narednu sezonu. Voždovac je nove dresove predstavio na jučerašnjem prijateljskom meču protiv Janbiena iz Kine (2:2). Tri nove garniture dresova...\nVoždovac pojačao odbranu, stigao i talentovani vezista\nAuthor Marko ĐinđićPosted on 20. juna 2018. 23:40 20. juna 2018. 22:18\nOdavno je počeo prelazni rok i u našoj ligi, a danas je svoja dva nova pojačanja predstavio i fudbalski klub Voždovac. Voždovac je imao solidnu sezonu u Superligi, a...


Doček Nove godine u Beogradu | Blog | Novi Apartmani Beograd\nBeograd kao i uvek pruža fantastičnu zabavu za najluđu noć, budite sa najdražima u nezaboravnom provodu i obavezno poželite želju u ponoć.\nSvi vole kada dođe to vreme u godini i kada praznici i slavlja postanu skoro svakodnevna pa se mnogi stariji i mlađi ponovo osećaju kao deca. Posle mnogih slava u Srbiji na vreme dođe i obeležavanje nove godine pa Božića pa još jedne nove godine pa onda opet još slava. Kao što vidite ljudi u Srbiji baš vole da se vesele i da proslavljaju, zato nije ni čudo što je Beograd nekoliko puta proglašavan za jednu od najboljih destinacija za provod u svetu. Ako ne verujete dođite pa se i sami uverite, pogotovo kada je u pitanju ’’najluđa noć u godini’’. Oko 150 hiljada stranih turista svake nove godine poseti glavni grad Srbije i mnogi ovde provedu nezaboravnu noć. Najviše ima posetilaca iz okolnih zemalja Balkana, iz Slovenije, Bugarske, Hrvatske ali i mnogo gostiju iz ostalih zemalja Evrope i sveta.\nPo uzoru na Božićne markete po velikim svetskim metropolama i Beograd se pridružio takvom načinu slavlja na centralnim gradskim trgovima. Manifestacija će trajati od 1. decembra do 1. februara i svakog dana će biti otvorena od 10 ujutru do 23 časova uveče na trgu Republike. Posetioci će imati priliku da probaju razne praznične đakonije kao što su odžak kolač, slatkiši, lizalice, kobasice i roštilj i da sve to zaliju dobrim kuvanim vinom, kuvanom rakijom, sajderima i drugim toplim napicima. Kao i svake godine i ovaj put će ceo događaj biti humanitarnog karaktera gde će deo sredstva ići nezbrinutoj deci. Tokom svih vikenda biće prikladan muzički program za najmlađe uz dečije horove i nastupe poznatih mladih solista uz pratnju Dj Deda Mraz-a.\nGlavno dešavanje u organizaciji grada Beograda će biti ispred Narodne skupštine republike Srbije. U neposrednoj blizini samog mesta dočeka, a i u samom centru grada postoji veliki broj naših apartmana u kojima možete odsesti i provesti pravi odmor kakav zaslužujete. Prvi od mnogih koncerata u prestonici će biti u četvrtak 29. decembra na savskoj promenadi, tamo će nastupati Kiki Lesandrić i Piloti, zajedno sa Tropiko bendom. Na trgu ispred skupštine će biti nastup zagrevanja pre samog dočeka, koncert čuvene Jugoslovenske grupe Bijelo dugme i pevača Ace Lukasa će biti organizovani u petak 30. decembra dok će publiku za sam doček u subotu 31. decembra zabavljati Bajaga i instruktori i grupa Plavi orkestar uz bogat vatromet kada časovnici otkucaju ponoć. Drugi organizovani doček će biti na Novom Beogradu u blizini zgrade opštine gde će nastupati Inspektor Blaža i Vlado Georgijev.\nAko niste raspoloženi da budete napolju po hladnom vremenu imate veoma veliki izbor u zatvorenom. Svi kafići, klubovi i kafane organizuju program za to posebno veče a najverovatnije će u mnogima u ponoć biti i trubači uz koje je zabava uvek zagarantovana. Velika većina objekata će imati opciju all inclusive gde će gosti uz rezervaciju imati neograničeno piće a negde i hranu a cene su za svačiji džep i kreću se od 25 do 50 evra u odnosu na to koje je mesto u pitanju i koja ponuda. Ako odaberete ovakvu vrstu provoda sigurno će vam biti potrebna rezervacija tako da obratite pažnju na to ako planirate takav izlazak.\nAko vam možda sam doček nije prošao kako ste planirali nemojte da brinete jer ćete imati priliku da ponovite isto sutra uveče na reprizi dočeka. Za reprizu dočeka na Novom Beogradu će nastupati grupa S.A.R.S. i Beogradski sindikat. U klubovima i kafanama cene će biti dosta pristupačnije nego prethodno veče, negde čak i besplatno ali uz obaveznu rezervaciju kao i veče pre. Ako vam ni to veče ne bude kako ste želeli imate priliku da se poslednji put ispravite uz Srpsku novu godinu 13. januara.


Vozači duguju 70 miliona KM za kazne\n479\tObjavljeno 16 januar 2020 Autor: Micro Mreza\nNesavjesni vozači u BiH, koji svakodnevno ugrožavaju svoj ali i živote drugih učesnika u saobraćaju, nakalemili su dug od skoro 70 miliona maraka na osnovu neplaćenih kazni.\nDa se ukupna dugovanja po osnovu neplaćenih saobraćajnih kazni povećavaju iz godine u godinu pokazuju podaci Agencije za identifikaciona dokumenta, evidenciju i razmjenu podataka (IDDEEA) BiH, prema kojima su vozači u BiH u martu prošle godine bili dužni 63.660.710 KM, dok je ukupni dug sada dostigao 69.625.443 marke.\n- Apsolutni rekorder u Srpskoj i dalje je Trebinjac sa 60.668 KM kazne, dok rame uz rame sa njim stoji Modričanin koji duguje 572 marke manje - pokazuju podaci IDDEEA.\nStatistika svjedoči i da vozači u FBiH za saobraćajne kazne duguju gotovo dvostruko više od onih iz Srpske. Neslavni rekorder u FBiH je Sarajlija koji duguje 145.534 KM. Najveći dug za neplaćene kazne u Brčko distriktu dostigao je 77.360 KM.\nKako su naveli u IDDEEA, najčešći prekršaji su prekoračenje brzine, nekorišćenje sigurnosnog pojasa i vožnja neispravnog vozila, a vozači često “zaboravljaju” da upale svjetla i nepropisno parkiraju vozila.\nČlan Savjeta za bezbjednost saobraćaja grada Banjaluka Milenko Jaćimović smatra da visoke kazne nisu rješenje za bahate vozače jer se, kako tvrdi, samo povećava stepen nenaplativosti i korupcije.\nPrema njegovim riječima, neslavni rekorderi su našli rupu u zakonu, koju zloupotrebljavaju zbog čega bi trebalo mijenjati propise.\n- Postavlja se pitanje zašto takvima do sada nije poništena vozačka dozvola i slično - istakao je Jaćimović za “Glas Srpske” i dodao da samo povećanje kazni nije riješilo probleme ni u jednoj zemlji.\nOsim, kako kaže, “udarca po džepu”, nadležni bi trebalo da urade još mnogo toga kako bi se probudila svijest vozača, između ostalog, uvođenjem blokade brzine na vozilu, kao što je slučaj u mnogim zemljama širom svijeta, a neophodna je i edukacija, preventiva i naučnoistraživački rad u oblasti bezbjednosti saobraćaja. Dodao je da nauka mora da pronađe odgovor na pitanje zbog čega raste broj vozača koji za volan sjedaju pod dejstvom alkohola, ne poštuju ograničenja brzine i to ponavljaju, kao i na koje načine se može uticati da se to smanji.\n- Saobraćajne propise najmanje poštuju vozači između 25 i 30 godina, dok su početnici na šestom mjestu po pitanju saobraćajnih nezgoda - rekao je Jaćimović.\nDugovanja po osnovu neplaćenih kazni (u KM)\nRepublika Srpska 22.963.412\nFederacija BiH 43.567.916\nBrčko distrikt 3.094.115\nNajveća dugovanja vozača u Srpskoj (u KM)\nNajveća dugovanja vozača u FBiH (u KM)\nSarajevo Stari Grad 145.534


Slobodnom kretanju ljudi trenutno se loše piše: Evropske granice se opet zatvaraju?! – Naši u svetu\nObjavljeno 11/02/21 u 21:00\nIako su političarima iz EU puna usta temeljnih sloboda jedinstvenog evropskog tržišta, slobodnom kretanju ljudi u zemljama Unije trenutno se loše piše. Evropske granice se, izgleda, ponovo zatvaraju.\nBivši predsednik Evropske komisije Žan-Klod Junker početkom godine nije morao mnogo da razmišlja kada je upitan o svom najgorem iskustvu tokom prvog talasa korone. U intervjuu za DW je rekao: „Nemačka je zatvorila granice (prema Luksemburgu) ne razmišljajući o građanima koji su žrtve samovolje Berlina“.\nU februaru 2021. Junker može da se opusti. Saobraćaj između dveju zemalja odvija se nesmetano. Onaj ko iz Nemačke putuje u Junkerovu domovinu Luksemburgu ne mora da strahuje od graničnih kontrola ili da ide u karantin. Granice su još uvek nevidljive. Ipak, nemačko Ministarstvo spoljnih poslova savetuje da se u susednu zemlju ne putuje zbog velikog broja novozaraženih (170 na 100.000 stanovnika u poslednjih sedam dana).\nStrogi propisi zamenjuju zatvaranje granica\nGranica između Nemačke i Luksemburga jedna je od retkih nacionalnih granica u Evropskoj uniji koja je, uprkos aktuelnoj situaciji, još uvek potpuno otvorena. Većina država-članica EU spustila je granične rampe, barem virtuelno. One strogim propisima o karantinu i formalnostima prilikom ulaska plaše one koji putuju – ili u potpunosti zabranjuju prelazak granice u slučajevima koji nisu hitni.\nMnogi političari takođe nisu mogli da ispune svoja obećanja da granice u vreme pandemije neće ponovo razdvajati ljude. Regionalni političari tu često mogu samo da pokušaju da ograniče štetu.\nKristof Arend član je Francuske nacionalne skupštine za gradić Forbah, na samoj granici sa nemačkim Zarbrikenom. U proteklih godinu dana više puta je naglašavao da granice više ne igraju nikakvu ulogu i da bi zatvaranje samo razdvojilo porodice i sela. To međutim nije mnogo pomoglo.\nNije mogao da čeka da se granice otvore! Došao iz Austrije biciklom u rodni kraj da se OŠIŠA!\nU januaru je vlada u Parizu odlučila da dozvoli ulazak u Francusku građanima iz zemalja EU samo sa negativnim korona-testom. Arendu je pošlo za rukom da se iz te uredbe izuzmu oni koji stalno prelaze granicu i koji se van Francuske ne zadržavaju duže od 24 sata.\nTrenutno nema većih protesta zbog novih propisa u francusko-nemačkom pograničnom području. Nasuprot tome, situacija u južnoj Nemačkoj mnogo je napetija. Austrija je odavno ukočila turistička putovanja u zemlju nametanjem desetodnevnog karantena. Oni koji se uprkos tome odluče za putovanje, moraju da imaju negativan PCR ili antigenski test, ne stariji od 72 sata. Svi koji ulaze u Austriju moraju elektronski da se registruju još pre putovanja, a i da imaju potvrdu o registraciji. Ti propisi primenjuju se čak i za malogranični promet.\nAli i nemačka strana nedavno je u dobroj meri proširila kontrole. „Pokušavamo što je više moguće da vršimo kontrole“, kaže portparol policije u južnoj Gornjoj Bavarskoj Štefan Zontag. Obrazloženje za kontrole, kako navodi nemačka strana, prvenstveno se odnosi na širenje mnogo zaraznijih mutacija korone u pograničnoj austrijskoj pokrajini Tirolu i na ublažavanje mera koje su u Austriji početkom sedmice stupile na snagu.\nZa bavarsku stranu potpuno zatvaranje granica više nije tabu: generalni sekretar CSU, vladajuće stranke u toj nemačkoj pokrajini, opisao je taj korak kao „poslednju meru“. Premijer Bavarske Markus Zeder takođe je na račun susedne Austrije uputio neobično žestoke kritike: „Mislim da je diskutabilno to što Austrija u ovoj neizvesnoj situaciji uvodi opsežno popuštanje mera, iako je tamo incidencija znatno veća nego u Bavarskoj.“\nZeder nije isključio ni zatvaranje granice sa Češkom, ukoliko ta zemlja ne bude u stanju da hitno pooštri mere. Češka je, kako je rekao, područje na kojem je prisutna mutacija virusa, pa bi se zatvaranje granica uskoro moglo naći na dnevnom redu. To se, kako je dodao, odnosi i na Austriju, koja je teško pogođena mutiranom varijantom južnoafričkog virusa.\nNe pokušava samo Nemačka da strogom graničnom kontrolom sačuva uspeh u borbi protiv pandemije. Danska, koja sada ima nedeljnu incidenciju od oko 50 slučajeva na 100.000 stanovnika, proglasila je čitav svet za područje visokog rizika. Ulazak turista u tu zemlju potpuno je zabranjen. Čak ni oni koji u Danskoj poseduju brodove ili kuće za odmor ne mogu da uđu u zemlju. Postoje izuzeci samo za one koji rade u pograničnim područjima, ali i oni moraju da imaju negativan korona-test.\nIako šefovi država i vlada Evropske unije na onlajn-samitima nastoje da se usaglase oko zajedničkih uredbi, pravila za ulazak razlikuju se praktično u svakoj zemlji Unije.\nNedostatak koordinacije na nivou EU\nSa stanovišta strategije #Nocovid o kojoj se raspravlja u Nemačkoj, koordinacija bi bila neophodna. U suprotnom, tom planu nedostaje važna osnova. „No covid“ je inicijativa u Nemačkoj kojom se želi da se sedmodnevna incidencija spusti ispod deset, pa da se tek onda mere popuste. Međutim, do sada partneri unutar EU nisu uspeli da se dogovore ni o jedinstvenoj strategiji testiranja. Pa i po pitanju otvaranja škola svaka država-članica postupa drugačije.\nBilo da je reč o Nemačkoj, Francuskoj, Austriji ili Danskoj – sve vlade u Evropi nastoje da smanje kretanje stanovništva kako bi usporile širenje virusa. Granične kontrole trebalo bi da funkcionišu u skladu s tom logikom. Prošle godine se razgovaralo i o drugim konceptima. Stručnjaci su se nadali da će korona-aplikacije pomoći u suzbijanju pandemije – pa i prekogranično.\nAplikacija funkcioniše preko granica\nČlanice Evropske unije uspele su da u toj oblasti postignu bar određeni tehnički napredak. Više od deset aplikacija za upozorenje sada je kompatibilno – pre nekoliko dana optimirana je i austrijska aplikacija. Austrijanac koji je imao potencijalno opasan kontakt s korisnikom nemačke aplikacije sada biva upozoren preko svoje aplikacije. Ta razmena podataka postoji i za susedne zemlje, Belgiju, Dansku i Poljsku.\nKod ionako zatvorenih granica, efikasnost aplikacije je ograničena. Pogotovo zato što ni u Nemačkoj, gde je aplikacija naročito mnogo u upotrebi, nije uočeno da ona ima efekta na stopu zaraze.\nNa nivou EU, otežavajuća je okolnost činjenica da Francuska koristi varijantu aplikacija koja nije kompatibilna sa svim ostalim, a koja se pri tom smatra neuspešnom i u samoj zemlji. A domovina bivšeg predsednika Evropske komisije Žan-Klod Junkera potpuno se isključila iz tog projekta. Zemlja s velikim brojem onih koji stalno prelaze preko granice sa Nemačkom nije razvila aplikaciju za upozorenje na koronu i verovatno to neće ni da uradi.\nEUEvropska unijaGraniceKorona virusPandemija\nSrbija druga u Evropi po broju VAKCINISANIH: Kako je to USPELA?!\nSavet Evropske unije odobrio novu metodologiju za pristupanje Srbije EU: Srbija je…


Današnji život brži je nego ikad, a da bismo opstali i uspešno obavljali poslovne zadatke, bitno je da uvek iznova učimo i upijamo nove informacije. Bil Gejts i Opra Vinfri upravo to ističu kao važan deo svog uspeha.\ni vi možete savladati veštine koje će podstaći vašu produktivnostfoto: Profimedia\n"Sve više od 50 minuta upijanja informacija jednostavno je previše da bi mozak uspešno upio", rekla je Elen Dun sa Univerziteta u Luizijani.\nnemoj te raditi više stvari odjednom i pravite kvalitetne odmorefoto: Profiomedia\n4. Promenite metode učenja\nProces prisećanja već naučenog i modifikovnje načina na koji usvajaš nova znanja igra ključnu ulogu u jačanju veština i učenju. Dakle, ako pri svakom učenju primenjuješ malo drugačiji način usvajanja znanja, jednom, na primer, pomoću kartica, drugi put slušanjem, tvoj će mozak nove informacije usvojiti puno brže i lakše.\n( Miss7/Stil )\nTAGOVI: UspehProduktivnostUčenjePamćenjeSaveti za uspehNove informacije


subota, 03. avg 2013, 14:49 -> 17:03\nPodrška akciji KCS\nNevladina organizacija "Doktori protiv korupcije" pozdravlja potez Kliničkog centra Srbije, istovremeno podsećajući da su Ministarstvu zdravlja dostavili dokumentaciju za pokretanje nekoliko slučajeva zloupotreba u zdravstvu.\nNevladina organizacija "Doktori protiv korupcije" pozdravila je "odlučnu antikoruptivnu aktivnost" uprave Kliničkog centra Srbije (KCS), koja je podnela krivične prijave protiv 15 zaposelnih zbog sumnje da su zloupotrebili službeni položaj i oštetili državu za oko 2,1 milion evra.\nOva organizacija je, u saopštenju za medije, istakla da je uprava KCS na ovaj način pokazala "celokupnoj javnosti da stav 'nula tolerancije prema korupciji' postaje norma u najelitnijoj zdravstvenoj stanovi u Srbiji" i da zaslužuje sve pohvale i podršku kao "jedini put ozdravljenja srpskog zdrastva od sistemske korupcije".\n"Doktori protiv korupcije", međutim, navode da ovaj slučaj, istovremeno, ukazuje na potpunu pasivnost Ministarstva zdravlja u cilju suzbijanja institucionalne korupcije u zdravstvu.\n"Podsećamo da smo Ministarstvu dostavili potpuno dokumentovane predmete: od slučaja trgovine listama čekanja na Institutu za onkologiju Vojvodine, preko slučaja kristalizacije rastvora za dijalizu u Kraljevu do trgovine pogrebnika sa službom hitne pomoći u Beogradu", ističe se u saopštenju.\nOva NVO smatra da ministarstvo, iako ima sve potrebne dokaze za podnošenje krivičnih prijava po službenoj dužnosti za ove, ali i mnoge druge afere, "uporno izbegava da reaguje kao organ državne uprave u skladu sa zakonskim ovlašćenjima i time nanosi ogromnu štetu celom zdravstvenom sistemu".\n"Politika ignorisanja i nečinjenja navodi na sumnju da je u samom Ministarstvu zdravlja zapravo epicentar korupcije u zdravstvu", smatraju "Doktori protiv korupcije".\nOva organizacija ističe da je, u trenutku kada je borba protiv korupcije nacionalni prioritet i preduslov otvaranju uspešnih pregovora sa Briselom, neophodno potpuno prekinuti dosadašnju praksu, jer ona, "osim što dovodi do teških posledica po zdravlje građana, predstavlja nepremostivu prepreku Srbiji na putu ka EU".


Lasić, Bučo i Terzić objašnjavali zašto je stala izgradnja koridora 5c – Fokus.ba\nFederalni ministar saobraćaja i komunikacija Denis Lasić danas je na vanrednoj sjednici Predstavničkog doma Parlamenta FBiH o zastoju u gradnji koridora 5-C i stanju u preduzeće Autoceste FBiH izjavio da stanje nije zadovoljavajuće jer je po okončanju dionica Tarčin-Zenica, Bijača-Zvirovići, te započetih radova na dionici Svilaj-Odžak došlo do usporavanja aktivnosti zbog objektivnih okolnosti.\nOdgovarajuće probleme, navodi, izazvalo je stanje u JP Autoceste FBiH, koje su cijeli period rada aktuelne Vlade FBiH imale imale vršitelje dužnosti Uprava i Nadzornog odbora. Nova uprava, kako je rečeno, nasliedila je 173 miliona KM kratkoročnih obaveza i prazan tekući račun.\n– U takvim okolnostima, direktor i članovi Uprave su radili s ograničenim ovlastima zbog neriješenih odnosa uglavnom nisu djelovali kao tim, a i suradnja s Ministarstvom nije bila na zadovoljavajućem nivou – kazao je Lasić, dodajući da za nastavak realizacije projekta poduzete konkretne mjere.\n– Jedini uvjet da se navedena sredstva aktiviraju je akciza na gorivo to jest usvajanje zakona o akcizama. Pod uvjetom nove akcize za gorivo osiguran je novi investicioni ciklus od 1,36 milijardi KM kod MFI za novih 85 km autoputa, pripremljeni su tenderi za nove izvore finansiranja putem EXIM banake u visini od 1,1 milijardi KM za 27 km i pripremljen projekat koncesije vrijednosti 723 miliona KM za novih 38 km – naglasio je Bučo.\n– Iako izgleda da se ništa ne radi u toku je izgradnja brze ceste Lašva – Jajce i za nastavak projekta od Travnika do Jajca imamo elaborate za eksproprijaciju. Očekujemo da ćemo u maju od Vlade dobiti 120 miliona KM ruskog duga. Također, priključak od Žepča prema Tuzli je idejni projekat koji je kompletno završen. Ubjeđeni smo da otvara puno više perspektiva i alternativne pravce. U tom kontekstu ispoštovat ćemo šta se dogovori na višim nivoima – istakao je direktor JP Autoceste FBiH Adnan Terzić.\n– Parlament bi mogao značajno ubrzati realizaciju i to usvajanjem četverogodišnjeg plana, ratifikacijom svih sporazuma o zajmu u najkraćem mogućem roku, kao i donošenjem odluke Vlade i davanje saglasnosti Parlamenta za pokretanje tenderske procedure za projekt Mostar sjever – Mostar jug i tunel Prenj prema modelu DB+F (iz EXIT izvora). Ovaj sistem ima ogromnu šansu samo treba povući ručnu i krenuti u realizaciju – poručio je Terzić.\n#izdvojeno#Denis Lasić#jasmin bučo#adnan terzić


Grčka ne isključuje referendum ili izbore\nPolitika\t12.03.2015 07:58\nUkoliko odluka Evrogrupe ne bude pozitivna, Atina priprema svoj scenario\n„Ne verujem da će Evropa svime rizikovati zbog 1,6 milijardi evra” poruka je nade grčkog premijera Aleksisa Ciprasa pred današnji odlučujući sastanka Evrogrupe na kome će Atina, do guše u dugovima, zatražiti pre roka korišćenje bar dela iz obećanog kredita od 7,2 milijarde evra.\nMeđutim, ukoliko Briselu u ponedeljak dođe do najgoreg scenerija i ne bude prihvaćen grčki plan hitnih reformi koje, po mišljenju Ciprasove vlade, mogu da budu osnova za kreditni ustupak, mogući su prevremeni izbora ili referendum: „evro ili drahma”.\n„U svakom slučaju mislim da ćemo preživeti! Ukoliko ne bude pozitivnog ishoda po pitanju našeg zahteva da se, na osnovu sedam velikih reformi, odobri prevremeno korišćenje kredita, mogući su i problemi. Naša snaga je u tome što pokušavamo da sve odnose gradimo na poverenju i nikome ne govorimo laži o pravoj situaciji u kojoj smo se našli. Posle pet teških godina, u kojima je vladajuća klasa govorila kako želi da spase zemlju i, pri tom, sav teret svaljivala na pleća siromašnijih, ljudi će nas razumeti. Mi pokušavamo da govorimo istinu, nešto popravimo i vratimo ponos zemlji”, izjavio je ministar Janis Varufakis italijanskom listu „Korijere dela sera” i naglasio da nije tajna da je državna blagajna prazna, da novca ima samo za plate i penzije, da niko nema konačno rešenje šta raditi ukoliko Evrogrupa odbije da „odreši kesu” i pomogne Grčkoj.\nPo njegovim rečima, treći kreditni paket je neprihvatljiv ne zato što zemlji nije potreban novac, već zato što bi to bilo novo zaduživanje koje bi isključilo mogućnost obnove privrede što je – prioritet vlade. Ministar smatra da EU sprečava Grčku da izađe iz duboke recesije jer investitore odvraća upozorenjima da bi Atina mogla da bude izbačena iz evrozone.\nPoslednjih dana, bez obzira na realne finansijske teškoće, Grčke i očigledne pokušaje nove vlade da hitno sprovede reforme koje će evropskim partnerima pokazati njenu ozbiljnost da se uhvati u koštac s problemima, atmosfera među zemljama članicama nije bila povoljna. Evropska centralna banka odbila je svaku pomoć, a zemlje članice su pokazale rezervisanost.\nNa spisku predloženih mera Atine su planovi da se izađe na kraj sa+ birokratijom, da se naplate dugovanja prema državi, da se zavede red u naplati poreza, da se izbori sa+ korupcijom, sprovede reforme u sferi hazardnih igara, raščiste sporna pitanja u sferi privatizacije, sprovedu sve mere za prevazilaženje humanitarne krize...\nU pokušaju da po hitnom postupku dođe do neophodnih sredstava, jer samo u martu treba da na ime duga isplati 7,37 milijardi evra, vlada je predložila tzv. tajnu poresku policiju koju bi, uz profesionalce, činili studenti, domaćice, obični građani ali i turisti. Oni bi bili angažovani na kraći rok od dva meseca, nosili bi skrivene kamere i audio-opremu i prikupljali dokaze na mestima gde je zvaničnim inspektorima teže da uđu. Reč je o noćnim klubovima gde se bez poreza obrću ogromne sume novca, medicinskim ustanovama, radu „na crno” po stanovima... To je, po mišljenju ministra finansija Grčke, jedini način da se izađe na kraj s navikom da se porezi izbegavaju po svaku cenu.\nI ovaj predlog će se, kako navode ovdašnji mediji, naći pred ministrima Evrogrupe kao dokaz da vlada čini sve kako bi izmenila tradiciju i navikla sunarodnike da plaćaju porez, koji je u ovom trenutku najbrži i najsigurniji izvor prihoda.\nNavodno, predsednik Evrogrupe Jeroin Dijselblum je pozitivno odreagovao na spisak reformi koje mu je pred sastanak u ponedeljak uputio Janis Varufakis.\nPredsednik Evrokomisije je pozvao sve zemlje članice EU da shvate ozbiljnost ekonomske situacije u Grčkoj kojoj prema sporazumu s Evrogrupom o četvoromesečnom produžavanju finansiranja, kredit od 7,2 milijarde sleduje, eventualno, tek posle aprila.\n„Moramo da vodimo računa da se situacija u Grčkoj ne pogorša. Brine činjenica da mnogi u EU još nisu dovoljno jasno shvatili ozbiljnost situacije”, izjavio je Žan-Klod Junker nemačkom listu „Velt am zontag”.\nJunker je precizirao da četvrtina Grka nema socijalno osiguranje, da je stopa nezaposlenosti zabrinjavajuća i najveća u Evropi, da su bez posla uglavnom mladi...\nJunker smatra da bi pregovori o kreditnoj pomoći, posebno na grčki zahtev da to bude odmah i pre okončanja četvoromesečnog roka, budu „manje zahtevni i više politički”. U isto vreme, Grčka treba da primeni sve reforme i poštuje dogovore s poveriocima.\n„Grčka nikada neće izaći iz evrozone i niko nema prava da radi u tom pravcu. Grčka je bila i ostaće član monetarne unije. Njen odlazak bio bi fatalan za EU i celu klasu”, smatra Junker.\nMeđutim, član Upravnog saveta Evropske centralne banke Luk Koen smatra da „Grčka mora da shvati da ne postoji alternativa reformama” i da, „ukoliko želi da dobije pomoć, mora da poštuje pravila”.\nKoen smatra da je levičarska vlada narodu dala „lažna obećanja koja ne može da ispuni” i da „Grci moraju da shvate da su reforme jedini put i da će im, ukoliko odustanu od evra, biti deset puta gore”.\nPred odlučujući sastanak Evrogrupe Grci kažu – njih šestoro od deset anketiranih podržavaju vladu a 64 odsto prema 31,4 procenata koji ne veruju Ciprasovom kabinetu.\n1. Izaci iz evro-zone, iz NATO , vratiti drahmu , i povecati proizvodnju, i potrosnju. to je spas, i ne slusati ucenjivace koji bi na kraju zaposeli za male pare gcko more i ostrva , i napravili Grcku slugom


FSS poručio navijačima: Moguće provokacije, ne odgovarajte na njih - Jutarnji GLASnik\n„Zbog visokog rizika koji nosi duel sa selekcijom Švajcarske, molimo navijače da se pridržavaju uputstava i obaveštenja od strane domaćina šampionata, koji od prvog dana prvenstva daje posebnu podršku i iskazuje veliko poštovanje prema našim navijačima“, navodi se u saopštenju FSS-a.\nFudbalska reprezentacija Srbije će u petak u Kalinjingradu igrati protiv Švajcarske u drugom kolu Grupe E Svetskog prvenstva u Rusiji.\nUtakmica izaziva mnogo pažnje s obzirom na to da za Švajcarsku nastupa mnogo igrača poreklom sa Kosova i Metohije.\nFSS je naveo da je gostoprimstvo koje Srbija ima razlog više da „na isti način uzvratimo bratskom ruskom narodu kako bismo na taj način dali veliki doprinos njihovom naporu da Mundijal u Rusiji učine do sada najbolje organizovanim šampionatom“.\nNavijači su zamoljeni da na stadion ne unose transparente sa uvredljivim sadržajem koji bi povredio bilo čiji integritet.\nPristalice „orlova“ su pozvane da sa sobom imaju samo zvanične navijačke rekvizite Saveza i zastave Srbije.\n„Budimo svi ujedinjeni kao što su to naši igrači na terenu, ne odgovarajmo na moguće provokacije, pokažimo svetu da smo ljudi koji ovu igru ne zloupotrebljavaju u političke i bilo koje druge svrhe. Za Srbiju i zbog Srbije. Za uspeh koji svi zajedno želimo! Vidimo se u Kalinjingradu!“, piše u saopštenju FSS-a.\nUtakmica između Srbije i Švajcarske igraće se u petak od 20.00.\nTagged FUDBAL, FUDBALSKI SAVEZ SRBIJE, SRBIJA, ŠVAJCARSKA, UTAKMICA


Humanitarni maskenbal na klizalištu na Štrandu - Novi Sad\n19:01:00 04.01.2016, Komentara: 0\nNovi Sad - Humanitarni maskenbal, drugi po redu ove zime, biće održan sutra, 5. januara od 17 sati, na klizalištu na Štrandu, a kao i do sada, biće posvećen mališanima iz Sigurne dečije kuće u Novom Sadu.\nU "Gradskom zelenilu" pozivaju građane da pokažu humanost i da na Štrand donesu poklone, kako bi deci iz te ustanove ulepšali božićne i novogodišnje praznike.\n"Dobrodošli su slatkiši, igračke i dobro očuvana obuća i odeća. U narednih nekoliko dana svi pokloni biće lepo upakovani, a predstavnici „Gradskog zelenila“ će sledeće nedelje, u ime građana koji su se odazvali ovoj humanitarnoj akciji, posetiti Sigurnu dečiju kuću i darovima obradovati mališane", piše u saopštenju "Gradskog zelenila".\nI slogan sutrašnjeg maskenbala biće „Novosadski je biti human“, a za dobru atmosferu biće zaduženi animatori iz Dečijeg kulturnog centra. Mlađi posetioci biće ponuđeni čajem, dok će odrasli moći da biraju između čaja i kuvanog vina.


OPUŠTENO I ZANIMLjIVO - Glas Podrinja\nOPUŠTENO I ZANIMLjIVO\nU saradnji sa Filozofskim fakultetom iz Beograda prošlog četvrtka realizovan drugi set radionica koje su obuhvatile istoriju i pedagogiju. Radionice se pokazale uspešnim i za predavače i za učenike\nU okviru projekta „Male radionice društvenih i humanističkih nauka“ Filozofskog fakulteta iz Beograda prošlog četvrtka održane su radionice „Izvori nam govore“ i „Pobedimo smor“ studenata i postdiplomaca istorije i pedagogije.\nDanica Ilić, student treće godine istorije, i Miloš Lazić, apsolvent, kroz priču i razgovor sa učenicima, pokazali su da istoriju ne čine samo godine, događaji i nečije tumačenje, već da je istorija sve ono što ih okružuje i što rade.\n- Ono što oni za sobom ostavljaju jeste istorija, neka vrsta istorijskog izvora. Mi smo hteli da im pokažemo da istorijski izvori nisu samo papiri, građevine, usmeni ostaci, već su to i filmovi, muzika, ritmovi, slikarstvo, plakati. Apsolutno sve što ih okružuje što oni nikada, verovatno, nisu ni smatrali istorijskim izvorom. Ono što se meni dopalo je to što su ljudi koji su odlučili da učestvuju u razgovoru sa nama, a bilo ih je dosta, zaista pokazali veliko znanja i veliko poznavanje svih tih stvari što je prilično iznenađujuće, jer mnoge naše kolege nisu upoznate sa tim ““ rekla je Danica Ilić.


Objavljeno srijeda, 23 Septembar 2020 13:58\nŠirom svijeta 21. septembar se obilježava kao Međunarodni dan mira. Naime Rezolucijom Ujedinjenih nacija (UN) iz 2001. godine, taj datum je ustanovljen kao Dan nenasilja i prekida neprijateljstava na globalnom nivou.\nObilježavanje ovog značajnog datuma je uvršteno u aktivnosti za ovu školsku godinu, tako da je zbog aktuelne epidemiološke situacije 21. septembar obilježen organizovanjem predavanja i osmišljenih radionica u nekoliko odjeljenja. Učenica IIIa (treći razred gimnazije) svoje doživljaje i doživljaje svojih vršnjaka pretočila u crtež i zajedno sa porukama u kontekstu globalne zdravstvene krize uradila portofolio.\nJU Srednja škola Jablanica dobitnik je posebne nagrade za promociju mira i evropske vrijednosti za 2019. godinu (u organizaciji Mreže za izgradnju mira i Info centra EU u BiH). Nagrada je dodatno motivisala sve nas da radimo na osnaživanju naših učenika i razvijanju osjećaja za mir, ljubav i toleranciju.


REKORD Bez mesta u vrtićima više od 10.000 dece\nMesta neće biti za sve mališane\nPrema podacima nadležnog sekretarijata u vrtićima je pred početak upisa bilo 6.950 slobodnih mesta, uz mogućnost da se postojeći kapaciteti, u skladu sa potrebama, prošire za još 20 odsto. Ako bi se to dogodilo, dobilo bi se još 1.400 mesta, što bi uz oko 2.100 slobodnih u privatnim ustanovama, iznosilo 10.450. Kada uskoro dođe do otvaranja još tri nova objekta, u kompleksu bivše EI Niš u Zemunu, u naselju Dr Ivan Ribar i Denkovoj bašti, bilo bi zbrinuto još 1.000 dečaka i devojčica.\nMeđutim, u tom najboljem slučaju, ako se sva ta trenutna i potencijalna slobodna mesta saberu, dolazimo do cifre od 11.450. A kako je na nedavni upis stiglo 21.792 prijava, ne morate biti matematički ekspert da biste izračunali da bi bez mesta u vrtićima ostalo više od 10.000 mališana.\nDo prave ekspanzije za vrtiće došlo je početkom 2015. kada su značajno snižene cene boravka dece, baš kao što je i subvencija privatnih obdaništa ohrabrila veliki broj roditelja da konkurišu za mesto u željenoj predškolskoj ustanovi, pa je stoga navala velika, a kapaciteti su ostali nedovoljni. Ove godine najviše prijava bilo je u Novom Beogradu, čak 3.171, a zatim slede Zemun (2.573), Voždovac (2.464), Čukarica (2.192), dok je najmanje zainteresovanih bilo u Barajevu (259) i Sopotu (194).\nSekretarijatu za obrazovanje i dečju zaštitu uputili smo pitanja povodom velikog broja dece koji bi mogli da budu “ispod crte”, ali odgovore nismo dobili.\nU PANČEVU OPET ODLUČIVALA LUTRIJA\n- Pre dve nedelje smo obavili žreb za mesta u našim vrtićima. Imali smo decu iz tri uzrasta za tri vrtića sa istim brojem bodova. I dalje mislim da je to najpoštenija opcija u šta su se uverili i roditelji. Ove godine smo imali 830 podnetih zahteva, a primljeno je oko 600 mališana - rekla je za “Blic” direktorka PU “Dečja radost” u Pančevu Ružica Beč.\nLISTE 13. JUNA\nKo je dobio mesto u vrtiću, a ko će morati da potraži šansu u privatnom obdaništu ili angažuje deke i bake, znaće se 13. juna kada će biti objavljene liste. Najveće opštine imaće dodatnih sedam dana za obradu pristiglih prijava i rangiranje kandidata.


CarGo predstavio novu funkcionalnost — biznis klasa od 150 limuzina od Nove godine na ulicama Beograda – Startit\nCarGo predstavio novu funkcionalnost — biznis klasa od 150 limuzina od Nove godine na ulicama Beograda\nMeđu novim vozilima naći će se 10 električnih automobila što je, navodi Guberenić, deo plana kompanije da se pomogne u uštedi energije i očuvanju sredine.\nNa CEO Summit-u održanom u Crowne Plaza hotelu u Beogradu, Vuk Gubernić, direktor kompanije CarGo, predstavio je novu funkcionalnost aplikacije — biznis klasu. Kako je rekao, vrednost ove investicije iznosi šest miliona evra, a kompanija je sama finansira.\nPonosni smo na to što je naš softver samoodrživ, što znači da sami finansiramo sve investicije. Izabrali smo teži put, ali nam on omogućava i neke prednosti, kao što je nezavisnost u donošenju poslovnih i strateških odluka. Naravno, reč je o investiciji koja je podeljena u veći broj rata, ali smo posebno ponosni na održiv poslovni model koji smo napravili.\nUsluga je već sada dostupna, a Guberinić je najavio da će se kompletirana flota od 150 crnih limuzina naći na ulicama Beograda do Nove godine. Trenutno je na raspolaganju 55 vozila modela Jaguar F Pace, Toyota Camry, Volkswagen Arteon i Renault Talisman.\nU ponudi se već nalazi i Jaguar I-Pace, prvi potpuno električni Jaguarov model, kao deo plana da flota sadrži deset električnih automobila. Kako je Guberenić rekao, vizija kompanije je zeleni Beograd i Srbija, a veruju da tehnologije mogu da pomognu u uštedi energije i očuvanju sredine.\nUvođenje nove, biznis, klase kao ideja se rodilo kada je prepoznato da klijenti CarGo-a imaju različite potrebe.\nNekome je važno da samo ode od tačke A do tačke B, nekome važno da dobije pomoć do bolnice ili škole, ali postoji i posebna kategorija poslovno orijentisanih članova udruženja koji imaju drugačije potrebe. Njihove potrebe ne uključuju samo brzinu pomoći, već i veći komfor u pružanju usluge, pomoć poslovnim partnerima, prilikom poslovnih događaja…\nU odabiru članova Udruženja koji će upravljati limuzinama biznis klase kompanija je uvela dodatne uslove koji moraju biti ispunjeni.\nNovim limuzinama će upravljati obučeni članovi Udruženja građana CarGo, koji su već dugo u sistemu, imaju veliko iskustvo u pružanju pomoći drugim članovima, kao i dugogodišnje iskustvo u pružanju maksimalne bezbednosti. Svakako, zbog kategorije članova, neophodno je znanje engleskog jezika, različitih visokih standarda, ali kao i za sve druge neophodne su potvrde o neosuđivanosti i da se ne vodi postupak.\nČlanovi Udruženja inače nisu vlasnici automobila, već su oni investicija CarGo-a u saradnji sa partnerskim kompanijama. Članovi koji ih koriste imaju ugovore u skladu sa zakonom.\nKako kažu iz kompanije, naknada za korišćenje dodatne biz funkcionalnosti aplikacije biće nešto viša od standardne ponude — u visini cena taksija.\nŠto se tiče odnosa CarGo-a i taksi udruženja, godina koja je na izmaku je bila prilično burna. Ipak, u jeku previranja CarGo je najavio širenje svoje usluge na Novi Sad do marta sledeće godine, a potom potencijalno i na druge gradove u Srbiji. Još ranije su svoje usluge počeli da nude u tri države — Švajcarskoj, Austriji i Francuskoj.\nGuberinić je za Netokraciju nedavno najavio da će kompanija ući u domen digitalnih transakcija i slanja novca kroz novi servis CarGo Pay. Ideja je da se napravi digitalni novčanik, za koji će klijenti biti vezani i moći da plate bilo koju uslugu, pa čak i ako su u pitanju offline prodavnice.


Sport | Super Radio - Page 13\nPotukli se treneri džudoa\nseptembar 25 Hronika, Sport, Srbija bez komentara\nTrener Džudo kluba „Kinezis“ iz Niša, nasrnuo je na svog kolegu iz Požarevcu na takmičenju u Nišu.\nTestiranje za Gorsku službu spasavanja\nseptembar 12 Sport bez komentara\nUkoliko želite da postanete "GSS momak" i budete deo Gorske službe spasavanja, pruža vam se prilika da učestvujete na uvodnom testiranju koje će biti organizovano u Nišu.\nRevolucija na medijskom nebu Srbije! Anti sport 025\nDanas od 18.00 časova, Pera Veljković i Nedeljko Dejović sa vama voze skejt po planinama Vojvodine i usput ispijaju pivo sa simpatičnim Leskovčankama. A skoknuli smo i do Severne Koreje da posetimo našeg prijatelja Kima ...\nRadnički na Karaburmi\nPosle pauze zbog obaveza reprezentacija nastavlja se fudbalsko prvenstvo Srbije, nazvano Jelen super liga. Ekipa Radničkog iz Niša gostuje Ofk Beogradu na Karaburmi. Nišlije su hit početka prvenstva, a romantičari jedno ...\nseptembar 11 Sport\nKošarkaši Srbije savladali su reprezentaciju Belgije u prvoj utakmici drugog kola na evropskom prvenstvu, rezultatom 76:69. U neizvesnoj utakmici orlovi su uspeli da trijumfuju ponajviše zahvaljujući Stefanu Markoviću i ...\nDan pauze na prvenstvu u Sloveniji\nseptembar 10 Sport bez komentara\nUtakmicama drugog kola sutra se nastavlja evropsko prvenstvo za kosarkase. U novoformiranoj grupi E sutra će prvi na teren reprezentacije Letonije i Ukraine, dva najprijatnija iznenadjenja Eurobasketa. Naši momci snagu ć...\nseptembar 7 Sport bez komentara\nReprezentacija Srbije odigrala je nerešeno 1-1 protiv Hrvatske u Beogradu, i na taj način izgubila i teoretske šanse da se plasira na svetsko prvenstvo u Brazilu. Hrvatska je povela golom Mandzukića u 53. minutu a bod Sr...\nSvetsko prvenstvo u Brazilu ovi momci ispratiće kraj malih ekrana, a nama ostaje da se nadamo da će se neke stvari u savezu ali i na klupi Orlova promeniti\nseptembar 5 Sport bez komentara\nReprezentacija Srbija zabeležila je novu pobedu na evropskom prvenstvu u Sloveniji. Savladana je Bosna rezultatom 77-67.\nSrbija jeste zemlja košarke!\nKošarkaška reprezentacija Srbije počela je evropsko prvenstvo pobedom nad Litvanijom 63-56. Do veoma važne pobede protiv favorizovana Litvanije, Srbija je došla pre svega odličnom igrom u odbrani, ali i neverovatnom borb...\n« Prethodno 1 … 8 9 10 11 12 13 14 15 Sledeće »